text:
Archivo di February, 2010
ORANJESTAD (AAN): E aña aki atrobe Samsom Bookstore ta sigui cu workshopnan na Centro Kibrahacha cu obranan di man di calidad y fasil pa nos grandinan por siña di dje.
Fransje Montero-Wever, e experta den duna workshop di Samsom Bookstore, tur diaranson mainta ta prepara pa bay na e centro pa topa e grandinan cu ta wardando ariba dje cu hopi expectativa.
ORANJESTAD (AAN): Dialuna 1 di maart lo tin otro Rosario Bibo na kapel di Alto Vista cuminsando pa 7 or y mei di anochi.
Ora cu el a aparece na Fatima, Portugal na 1917, Mama Maria e pidi e tres muchanan pa pidi tur famia pa sigui resa e rosario tur dia. Oracion hunto ta trece forsa y proteccion den un comunidad.
Alumnonan di schoolnan secundario ta isola nan propio DNA
ORANJESTAD (AAN): For di Groningen, Hulanda, a haya sa cu Edmond de Cuba ta un docente Arubiano trahando na Institute for Life Science & Technology (ILST) cual ta un ‘school’ di Hanze University Groningen of Applied Sciences. Siman pasa Edmond a tene un workshop con pa isola DNA for di banda paden di bo cara.
E workshop a worde duna na alumnonan di HAVO-3, VWO-3 y Atheneum na Groningen. Ta asina cu e alumnonan aki ta den e fase cu nan mester scohe un studie profiel.
Trahadornan y otronan no ta hayando pago…
ORANJESTAD(AAN):– Despues di hopi aña di existencia, Boekhandel Mariska parce di ta birando un otro victima di e fenomeno di no cambia maneho cu tempo y di e recesion economico.
Mas of menos 5 entidad, entre nan e trahadornan a pidi Corte pa declara e compania bancarota. E caso ta tuma lugar dia 9 di Maart proximo. Ken no conoce Boekhandel Mariska maneha pa hopi anja dor di Sr. Paul Van Niel den su tempo di gloria y a sa di hiba e compania na nivelnan halto.
Segun Minister Dowers,
ORANJESTAD(AAN):– Durante un entrevista cu Minister di Husticia Arthur Dowers, a puntre riba implementacion di cierto leynan di trafico y cierto cambionan cu ta bay bin. El a bisa DIARIO cu a palabra cu lo bay implementa e leynan manera cu nan ta formula na e momentonan aki. Por ehempel e controlnan di trafico ta bay wordo hasi unda cu e chauffeur no mester ta presente pa e haya un boet. Na momento cu polis constata cu un auto ta violando cualkier ley di trafico bo lo haya un boet.
Un promedio di 500 meter di coriente a ser corta e luna aki…
Esaki ta parti di e maneho social di gobierno!
ORANJESTAD (AAN): Den e dianan cu a pasa a tende algun critica riba cortamento di coriente na diferente cas. Esaki tin di haber cu clientenan cu no a paga nan recibo. Elmar a laga sa cu na dado momento nan no por keda sin atende cu esnan cu debe. Si nan laga recibonan keda habri sin paga e ta trece problema pa cu e maneho di Elmar. Den entrevista cu minister Mike de Meza a puntre kico gobierno por haci den un situacion asina.
Aruba tin di mas y fecha di expiracion ta cerca:
ORANJESTAD (AAN) — Den entrevista cu señor Rene Herde, lider di fraccion di Partido AVP den Staten, el a duna informacion riba un mocion cu a worde tuma den Parlamento ayera, y di forma unanime. Rene Herde a bisa cu Parlamento a tene un bon reunion, cortico pero al caso, unda cu fraccion di AVP a trata e proposicion di cambio den e ley di malesa contagioso, pa inclui den dje e virus AH1N1 (griep di porco).
ORANJESTAD(AAN)– Diabierna atardi a drenta informe di un accidente cu hende herida entre un auto y un brommer na Rondweg.
Na yegada di e patruya cu a bay na e lugar di desgracia a bin constata cu un taxista bayendo pabao cu velocidad halto den Rondweg na dado momento a bay pasa un pareha riba brommer cu net tabata bay bira na man robez.
ORANJESTAD(AAN): Diabierna na corte a huez a duna su veredicto den un caso contra Jason Mathilda., kende a wordo acusa di a kita bida di Gilbert Regales door di hinke cu cuchio.
Algun siman pasa e caso a wordo trata y fiscal a exigi 8 aña incondicional contra e acusado, kende durante un pelea dilanti di Bam Bam Café aña pasa, a hinca Regales na su garganta.
Huez a bisa cu e ta rechaza defensa di parti di abogado di J.M, cu J.M lo no tabata tin intencion di tuma bida di e victima.
ORANJESTAD (AAN) — E equipo di Boegoeroei Athletics a wordo funda na September aña 2001 temporada cu e prome Copa di bario Noord a wordo organiza. E equipo a cuminsa humildemente y a keda mantene su status te cu awor presente. Den e aña cu a pasa e equipo di Boegoeroeiu A’s a sa di titula campeon, sub-campeon, tercer y cuatro lugar den e torneo di Copa di bario Noord. Den Copa Noord Boegoeroei A’s a Sali na di 4 lugar aña pasa. Tambe a logra Sali sub-campeon den e prestigioso Torneo “Copa Henry Kelly” organiza door di Calabas Blue Jays.
Aruba su nomber resaltando na tur nivel na Merca
ORANJESTAD(AAN)– Diabierna Minister Otmar Oduber tabata di bishita na City Hall na Los Angeles caminda el a topa cu tur e Council Members y nan Presidente. Minister Oduber a wordo ricibi grandemente door di tur e miembronan y inclusive el a hiba palabra na City Hall, algo cu sin duda tabata un honor pa nos mandatario. Riba potretnan por mira Minister Otmar Oduber cu Senator Nate Holden, Council Member Tom LaBong y Council Member Hon Jan Perry.
Den 7de lesuur na Maria College…
ORANJESTAD (AAN): E potretnan aki ta pa cortesia di YouTube.com unda por mira un pelea pisa cu a tuma lugar den 7de Lesuur na un Maria College MAVO na Washington, y pa colmo, den un di e klasnan calor. E video aki a cuminza circula riba Internet, y e a graba e confrontacion di dos mucha muher den klas, unda tur dos a bay piso y cuminza yena otro cu golpi. Analizando e video, bo ta haya e impresion cu ta un di e mucha muhernan a instiga, door cu e ta dirigi palabra, y e otro alumna ta djis sigui haci su trabao y ignora tur cos.
Den un ora so 51 multa a cay pa pasamento den luz cora:
ORANJESTAD (AAN) — Matutino DIARIO a entrevista Inspector di Cuerpo Policial, señor Ricardo Muller, relaciona cu e control cu ta tumando lugar den trafico. Inspector Muller a comenta cu den oranan di mainta tempran (7’or y pico) ayera, polis a cuminza controla comportamento di automobilistanan den luznan di trafico, specialmente riba hendenan cu ta pasa den luz cora. E trabao a cuminza banda di Aeropuerto, y nan a parti mas of menos 25 multa den tempo cortico, na chofernan cu a pasa door di luz cora.


c: text/html

text:
Klein Kòrsou
Klein Kòrsou ta un isla chiki un poko zuid-oost di Korsou. E largura di e isla ta mas o menos 2 kilometer y mei y e hanchura di mas grandi ta mas menos 750 meter. Klein Kòrsou ta prinsipal mente konosi pa fosfat ku tabata wordu hana ariba e isla. Na aña 1913 a stop ku ontginning di fosfat ariba e isla. Riba Klein Kòrsou tin un vuurtoren di 20 meter. Riba e bandera di e isla di Korsou tin un strea chiki ku ta simbola Klein Curacao.
Historia[editá | edit source]
E isla a wordu husa den pasado manera un luga pa wanta katibunan ku tin malesa prome ku nan yega riba e isla di korsou, tambe tabata dera e katibunan morto riba e isla. Na 1871 e minero merikano John Godden a yega riba e isla dor di un aksidente anto tabata eingelijk riba ruta pa bai Boneiru pa buska fosfaat, ora e la yega na e isla e la mira ku e tambe den un kantidat di fosfaat basta grandi. Di 1871 pa 1888 a mina mas ku 90.000 ton di fosfat hiba Oropa. E isla a keda un isla di piskado te ku a añanan 80 di siglo binti ora varios operadornan di boto a kuminsa hiba turista na e isla pa landa i sambuya.

robotstxt: allowed

filter: keep


text:
Motociclista a dal duro den baranca
ORANJESTAD(AAN): Diahuebs mainta, un motociclista coriendo riba su Harley riba L.G. Smith Boulevard a subi e isla meymey di caminda na altura di Sun Plaza Mall.
Helm a scapa e motociclista di morto sigur ya cu cabes di e victima a dal duro den baranca.
E homber tabata biniendo for di Turbo Rotonde direccion pabou a haye su so den desgracia diahuebs marduga. Polis a cera full e area pa haci investigacion debi e heridanan serio na cabes.
Ta trata di un trahador di Waf di Playa. Ambulance a atende e victima cu tabata na tino y transporte pa Hospital.
E tabata hunto cu un amigo di dje y aunke e amigo a pita su brommer pa hala atencion di e victima tog el a mire bay dal masha duro mes. Nan a sali for di un celebracion. E Harley ta nobo nobo. E victima ta den cuido intensivo..


text:
Clientenan Di Flora A Goza Di E Mainta Di Coffie
ORANJESTAD (AAN): Diasabra y diadomingo tabata tin un dushi Mainta di Coffie na Flora hunto cu Taste of Belgium na unda Flora a invita pueblo di Aruba pa bin pasa un rato agradabel na Flora cu un copi coffie of juice y bolo, disfrutando di musica y un ambiente nobo.
Flora a renoba nan tienda y su layout ta diferente cu e clientenan ta custumbra di wak. Tin hende cu a goza di e boutique di flornan fresco caba, pero e dia aki el a destaca aun mas.
Na e boutique nobo bo por cumpra diferente areglo di flor pero tambe por traha y laga traha bo mesun estilo di areglo.
E tienda aki ta den un area apart door cu e temperatura ta worde regla pa e flornan keda fresco.
Tambe, Flora a ricibi hopi articulonan pa Pasco Grandi! Tin diferente decoracion y colornan trendy di Pasco Grandi cu webo y haas pa goza di un dia festivo. Y no lubida, a bin container nobo cu diferente tipo di mata. Tin tambe vaasnan, cusinchi y mueble cu nan ta ofrece cu coleccionnan varia pa satisface diferente gusto. Manera Aruba ya ta custumbra cu n’e, Flora ta trece e trendnan excepcional di mas nobo y di calidad pa bo cas y hardin pa trece e toke unico den bo cas.
Un y tur ta invita pa bin mira tur locual ta nobo pasobra pa un dia di shopping yena cu inspiración, bo mester pasa na Flora!


text:
Archivo di August, 2009
ORANJESTAD(AAN): Dos aña pasa tabatin un proposicion riba mesa di Refineria Valero pa gobierno di Aruba. Valero tabata dispuesto pa paga 50 miyon pa aña na winstbelasting y tambe pa haci e inversionnan necesario di 1 biyon dollar pa modernisa e refineria hopi anticua. Esaki a cambio di un dispensacion di BBO riba exportacion.
Si no haya un cumprado, e refineria ta sera su portanan, cu tur e consecuencianan negativo cu esaki ta trece cune. Petrochina a mustra interes, pero a pone condicionnan inaceptabel.
Siman pasa Valero a anuncia cu e lo sera definitivamente su portanan. Prome Minister Oduber a bay medionan di comunicacion pa gaba cu e tin un solucion, pero e berdad ta cu e no por participa un par di siman prome cu eleccion na ningun hende e condicionan cu e cumprado aspirante Petrochina a pone riba mesa, esaki pasobra nan no ta acceptabel pa ningun hende.
ORANJESTAD (AAN): Autoridad a haya nan ta mobiliza cu velocidad halto direccion di Malmokweg, ora cu informe a drenta di un caso lamentable di atraco.
Un biaha mas criminalnan ta hit hendenan na un forma inespera, cu un atraco di desaproba riba un hogar banda di caminda principal di Malmok, anto den oranan cla di merdia! E cas ta pertenece na un comerciante, y e atracadornan a pone arma di candela na cabez di e sirvienta, a mare tambe, y asina a haya chens di comete nan fechoria. Na final, e atracadornan a sali bay cu un caha fuerte, conteniendo un botin aun no specifica.
ORANJESTAD(AAN)—For di mayornan di Diedrick, Diario Deporte a ricibie bon noticia cu e hoben Diedrick ta bayendo bon cu e equipo di Sparta/Rotterdam, caminda cu ya caba el a hunga contra di hopi equipo profesional den torneo y como weganan amistoso.
Impresion cu nos a haña ta cu durante cu Diedrick tabata na Aruba el a disfruta masha hopi mes di su vacacion aki na Aruba den luna di July y ta manda bisa sr. Buchi Panama cu den luna di Maart e lo ta na Aruba pa e por hunga den algun equipo.
ORANJESTAD(AAN)—Siman pasa Brazil Taekwondo Stichting su atletanan a haci her y examen. Algun atleta tabata tin her-examen, mientras tanto otro tabata tin examen pa e siguiente grado. Examen ta parti di e deporte.
Esaki ta pa wak si e atletanan a siña locual a ser duna na nan durante e 3 luna nan. Cada grado den faha ta nifica un cantidad di materia cu nan mester sa. E material ta consisti di forma, skopnan, technica, kibramento di palo, defensa propio, theorie y tambe mester bringa. Disiplina ta hunga un rol masha importante den un mucha.
ORANJESTAD (AAN): Un turista procedente di Francia a resulta herida, ora cu el a bolter cu su Toyota color silver cu number V-2015, net pariba di Marriott Aruba Resort & Casino riba Lloyd G. Smith Boulevard.
A resulta cu un Pickup di un compania di Landscaping no a duna preferencia na e V-auto, y nan a dal den otro. A consecuencia di esey, e V-auto a bay di banda den un scual, dal un palo di luz y ranca esaki completamente, y despues bolter.
Prome cu e impacto, e V-auto a lastra un brake basta largo, pero tog a dal den e pickup. E turista masculino procedente di Francia, a sufri di golpi na su nek. E tabata keha di dolor, y por a mira riba su cara cu e ta sufriendo bastante di e golpinan ricibi.
Riba Dialuna, Marianela Martis ta cumpli un aña mas i bida. E ta haya felicitacion di parti su yiu nan Siegmar, Siegnela, Sharlaine, di parti su mama y tata y ruman nan jessica y su sobrino nan… Y demas famia na Hulanda, Curacao, St. Maarten. Tambe eta haya un macutu jen di brasa y sunchi di su colega nan di Kraamafdeling. Spera bo pasa dushi riba bo dia…
ORANJESTAD (AAN): Recientemente tabatin e apertura di Bee Wear Boutique na Rutena Mall Oranjestad. E boutique di moda cu ta bistibo trendy y actual a habri su portanan na Rutena Mall dilanti di Valero caya grandi.
Bee Wear Boutique tabata antes na Shiribana, Paradera, y ta pertenece na e rumannan Melony y Misha Paesch kier invita tur cliente, amigo y conocinan pa pasa na e boutique cu su adres nobo den playa awor. Tur locual ta moda di tops, shimis, accesorios, jeans, beach wear, y hopi mas ta obtenibel na Bee Wear den Rutena Mall. Melony y Misha ta warda boso pa admira e variacion grandi di mercancia trendy pa e hoben y dama di gusto espectacular.
ORANJESTAD (AAN): Evelyne cu a proganda asina tanto cu e ta bin den partido M.E.P. pa trece cambio a resulta di ta un enganjo pasobra e ta usando e mesun trampa di partido M.E.P. pa logra voto. Esey ta loke Clarisca Velasquez di AVP, a indica den fin di siman.
Evelyne y su lider den nan afan pa gana eleccion september venidero ta malinformando pueblo di Aruba cu e meta pa haya voto. Nan ta bisando e pueblo cu si nan vota pa A.V.P. nan ta traidor di patria y A.V.P. ta contra Status Aparte ta un mentira flagrante.
E lucha di Status Aparte ta netamente di partido A.V.P. desde añanan trinta ta su partido M.E.P. ta esun cu ta bringa Hulanda y ta contra pa nos tin lasonan cu Union Europeo.
Sr. Giantonio Muller y Sr. Bob Spellen a bishita DIARIO
Fondonan recauda lo bay pa muchanan den necesidad di nos comunidad!
ORANJESTAD (AAN): Tur aña, Kiwanis Club of Aruba ta realiza diferente evento special pa recauda fondo pa gruponan den necesidad di nos comunidad.
Un di e eventonan aki ta e asina yama “Alaskan Wine & Cheese Party”, cual ta ser teni e aña aki pa recauda fondonan ta muchanan den necesidad di nos comunidad.
DIARIO a combersa riba e actividad aki cu e organizador y alavez Lt. Governor of Division 26 Sr. Robert “Bob” Spellen y Sr. Giantonio Muller, miembro di Kiwanis Club of Aruba kendenan a papia riba e tremendo actividad aki cu lo worde teni diasabra 26 di September na Renaissance Convention Center.
Inscripcion pa landsexamen 2010 a cuminsa pa e scolnan di MAVO/HAVO/VWO. Por inscribi te cu 30 di september 2009 na Examenbureau situa den Belgiëstraat 2 na Oranjestad. CE formulario pa inscribi ta obtenibel na Examenbureau y mester entrega e formulario yena den un forma corecto y cla. Si un persona ta cumpli cu tur regla pa inscripcion y a pasa e screening di Examenbureau, anto e persona ta haya un notificacion pa trece e documentonan necesario. Tur inscripcion cu drenta despues di 30 di september y cu no ta completo lo no bini na remarke pa trata nan.
ORANJESTAD (AAN): E comandante operacional di Polisnan di Oranjestad, esta Inspector Eric Soemers a haya su mes envolvi den un desgracia serio na altura di La Cabana Hotel riba Sasakiweg.
E accidente aki a keda raporta ayeranochi, ora cu e Hyundai Getz di Polis a bay pega tras di un Lexus cu tabata para riba caminda. Parse cu gasolin di e Lexus a caba y tabata sperando riba ayudo.
Enbez di haya ayudo, el a haya un auto di Polis cu a bin dal su tras. E polis a wordo transporta cu ambulans pa Hospitaal. Na yegada di polisnan, a detene e chauffeur di e Lexus na e sitio mes.
ORANJESTAD (AAN): Un asesino di fam R kende a mata un chines durante un atraco riba un restaurant na altura di warda di polis na Playa a bay bishita dokter na Centro Medico y el a probecha pa piki ocho celular.
E celularnan aki tabata bon scondi y tur cos ta mustra cu aki ta trata di un cos planea. E persona di CEA hopi atento a mira cosnan straño pasando. Nan a trece e preso aki pa asina bin busca atencion medico.
El a pidi pa bay baño pero dimes e porta ta keda parcialmente habri. Den e movecion straño den baño e personal di CEA a drenta y haye ainda ta sconde loke el a bin busca. A listre mesora y riba dje den su carson a haya ocho celular y un I-Pod. Tambe charger di telefon a ser haya.
ORANJESTAD (AAN) – Matutino DIARIO a entrevista Parlamentario di AVP señor Mike de Meza, na momento cu den fin di siman por a mire para pafo, na entrada di Refineria Valero.
Mike de Meza a duna di conoce cu informacion cu el a haya ta cu enberdad Valero ta cerando su portanan, cu a manda tur contratista cas, y cu atrobe Aruba ta bay pasa door di un “nine eleven” locual ta nifica cu dia 11 di September tur contratista di Valero lo ta pafo.
Kiermen cu tur e tata y mamanan contrata, trahando pa Valero lo mester bay cas y keda sin trabao y despues di esaki e siguiente etapa ta cu Valero ta manda tur su trahadornan directo cas.
ORANJESTAD (AAN): Recientemente DIARIO a entrevista propietario di “The Sting” den Caya Grandi señora Nacha de Mey, despues cu Diasabra atardi den dia cla, Chollernan a drenta horta den deposito di e negoshi.
El a splica cu e hecho cu caya grandi ta bay di malo pa peor ta conoci caba y e hecho cu e chollernan pues ta haci desaster anochi tambe ta conoci, pero awor ta den dia cla mes e chollernan a cuminza causa problema y esaki ta un tiki dimas.
Awor ta den dia cla nan ta kibra drenta bo lugar y tira mercancia abao, segun sra de Mey.“Abiertamente nan ta horta den bo lugar awendia”. DIARIO a puntra e señora kico a sosode y con el a descubri loke el a sosode.


text:
Consuela Cameron a crece como ser humano y como profesional
Trahando cu Mary Joan Foundation:
ORANJESTAD (AAN) – E Trahador Social di Mary Joan Foundation, Consuela Cameron, actualmente tin un aña y mey trahando pa e fundacion.
Den nos entrevista cu e hoben aki, nos a haci un pregunta un tiki sensible, y esaki ta con e mes ta maneha su propio emocionnan, ora cu kizas tin algo ta afecta su animo na pia di trabao.
“Personalmente, mi a scoge pa e area di estudio di Trahador Social (na Universidad di Aruba) y nan ta prepara bo con pa deal cu situacionnan y emocionnan. Importante ta cu bo mester sa unda bo ta pone bo barera y no tume mucho personal”, e hoben a indica.
E ta comunica cu e pacientnan na e nivel cu nan ta, pa comparti nan emocion, pero e trahador ta mantene su mes mas profesional.
“Bo ta realiza diferente cos unda actualmente mi ta un persona cu tin hopi mas atencion pa cosnan mas simple. Mi mes ta un persona di caracter humilde, y ora mi mira personanan cu nan dificultad, ora mi ta topa cu un obstaculo mi ta bisa ‘esaki no ta nada’ pasobra mi ta mira personanan ta pasa den cosnan hopi mas dificil. Bo ta crece como ser humano y ta aprecia bida mas. Bo ta mira circumstancianan dificil como un experiencia of les di bida cu ta yuda bo crece pa mihor, y pa yuda e personanan mas optimalmente como profesional”, Consuela Cameron a subraya.
Consuela a conta nos, cu el a yega di traha den un instancia di personanan den fase terminal so, cu diferente malestar, y cu ta den nan ultimo rosea.
“E experiencia aki a crea un impacto riba mi cu aworaki mi ta un tiki mas practico den e forma con mi ta duna mi servicio. Mi por yega cas y bisa cu mi tin Mary Joan cu ta mi trabao y cas ta cas ”, el a expresa.
No obstante, tur institucion cu ta traha na servicio di personanan unda emocionnan grandi ta wordo maneha, ta wordo bisa cu e trahadornan tambe mester haya un servicio na nan, pa si en caso yega un momento cu algo ta wordo tuma mas personal, y cu ta algo cu por sosode como ser humano.
“E ta algo pa yuda bo mente pa perspectivanan mas saludable pa bo mes”, el a agrega.
Den nos siguiente edicion, nos ta cera nos aporte na Luna di Cancer na pecho, cu e ultimo parti di e entrevista extenso, pero interesante cu e hoben Consuela Cameron, Trahador Social di Mary Joan Foundation.


text:
Saliña
Saliña[editá | edit source]
Saliña ta un boka ku a separá fo'i laman,komo ku nivel di laman a baha òf di Tormenta di Sùitwèst ku siglonan largu a trese un kantidat di piedra i santu sera e boka di laman.E kontenido di salu den un saliña ta mas haltu ku di laman.Na Korsow tin un bario ta karga e nomber Saliña i na Boneiru Nort Saliña.
Saliña di salu[editá | edit source]
Boneiru tabatin 3 saliña ku tabata produsi salu fio despues ku e hulandes nan konkista e isla na aña 1633.Na 1837 nan a eksplota saliña di Pereke i sentralisa e produkshon di salu aya i e katibunan ku tabata na saliña Frans i Slagbaai mester a bai Pereke pa hisa produkto di salu aya kuminda e barkunan tabata karga salu pa produkto di piska (haring) na Hulanda.


text:
Archivo di October, 2011
Segun lider di MEP,
ORANJESTAD (AAN): Evelyn Wever Croes lider di MEP a trece dilanti den rueda di prensa di e partido geel, cu awor pueblo di Aruba cu tin caba problema pa paga su cuenta di awa y coriente, awor tin cu bay paga, pa Utilities por paga su hipoteca di 1,7 miyon Florin, pa nos por tin un Europe House, na nomber di señor Edward Cheung. Locual ta sosodiendo no ta aceptable y e no ta bon, segun e parlamentario. “Di mi trabao como fiscalista y abogado y siguiendo e desaroyonan di FATF mi por bisabo un cos y den tur literatura y riba internet bo ta mira cu na momento cu partidonan bin cu ABC transactie pa loke ta trata propiedad, e ta motibo di alerta, pues un motibo pa ‘red flag’”.
Gobierno di AVP style di tutu!
ORANJESTAD (AAN): Bo ta cla pa e “Rush Hour” di mas pisa awe Diahuebs na Aruba? Esey ta ora cu den atardi, ta bay cera e parti di L.G. Smith Boulevard dilanti Bestuurskantoor.
Net den rush hour! Net ora cu HOPI otro caretera tambe ta cera den “oostelijke richting”.
Pasobra awor den Zoutmanstraat patras di Bestuurskantoor bo no por bay “Pariba” mas!
Pasobra awor den Caya Betico Croes bo no por bay “Pariba” mas!
Pasobra awor den De La Sallestraat bo no por bay “Pariba” mas banda di Piet’s.
Pues unico opcion di un caretera amplio pa bay “Pariba” aworaki den ciudad ta Emanstraat.
Benny Nisbet ta insisti
ORANJESTAD (AAN): Segun Benny Nisbet di PPA, e compra di edificio pa Utilities Aruba NV cu bendicion di Gobierno pa hinca TNO y House of Europe mester worde investiga! Pasobra, ta cuanto trahador Utilities Aruba NV tin cu por hustifica cu nan ta cumpra edificio pa nan mes? Antes nan tabata funciona cu 3 trahador! Esey ta conclusion di Nisbet, despues di analisa e informenan. Como dos siman pasa un noticia a worde pasa cu gobierno a cumpra un restaurant/edificio riba Sasaki. Naturalmente hopi ta esnan cu a puntra nan mes pa kico gobierno lo mester cumpra un edificio di un restaurant pa haci?
Consumidornan ta pidi auxilio:
Auxilio gobierno, pone un paro na esaki!
ORANJESTAD (AAN) – DIARIO ta hayando hopi yamada di consumidornan, specialmente trahadornan cu a cobra nan salario dia 24 y cu a bay cumpra nan comestible na supermercado, y cu a keda boca habri ora di mira con prijs di tur producto a subi na un nivel impagable!
Tin mayornan cu tin yiu cu poco apetit, anto e docter di cas di nan yiu a aconseha nan pa duna nan “Pediasure”, esun cu ta bin den puiro bleki, pa mezcl’e cu awa, lechi of juice, pa e muchanan haya suficiente vitamina y ta bon nutri, apesar cu nan ta come poco.
Apesar di cierto progreso:
ORANJESTAD (AAN) – En conexion cu e celebracion di 25 aña di Parlamento di Aruba, cu a tuma lugar diamars mainta, señor Benny Nisbet, lider di PPA, a duna su opinion como politico, tocante e hecho aki. El a bisa cu e ta orguyoso cu su persona y su partido por a representa e pueblo di Aruba, tanto den e periodo prome cu Status Aparte como despues di esaki, unda cu por compara e periodonan den Antiyas, prome cu Status Aparte di Aruba y awor tambe di Antiyas.
Nisbet a bisa cu e ta mira Parlamento progresa riba cierto tereno pero alavez e ta mire bay atras riba otro aspectonan.
ORANJESTAD (AAN): E doñonan di e cas na Moko a keda basta conmovi cu e perdida di un cas historico. E cas aki ta worde usa como weekend huisje y a pega candela.
E no ta habita henter dia y pesey mes ora e candela a cuminsa y e melding a drenta tabata tin suficiente tempo pa e candela por a causa e daño na dje.
Segun MEP:
ORANJESTAD (AAN): MEP a bin ta denunciando e corupcion cu tin den e asunto di ex edificio di Dolce Vita cu lo bira e Europe House. Corupcion caminda sin tin mester a regala un compania off shore 450.000 Florin, y cu ta pone cu Utilities tin un debe astronomico na banco. Di ki dia Utilities tin tanto entrada pa paga tanto na hipoteek, na tanto trahador y consehero carisimo?
Anto net riba e edificio aki ta bay pone nomber di Edward Cheung. Un hoben di San Nicolas cu merece mas respet.
Henter pueblo di Aruba ta cordialmente invita
ORANJESTAD (AAN)— Fundacion
Centro de Restauracion Familiar
Betel, ta invita henter pueblo
di Aruba pa asisti awenochi na
e Conferencia yama
“Patras di e cortina”, caminda
lo bo por haya ayudo den e
area familiar, matrimonial
y den cuale otro situacion
di necesidad cu abo lo por ta
pasando aden.
E Centro ta localiza na
Morgenster 43-E, caminda pa Santa Cruz,
Segun Evelyn Wever Croes,
Dia pa dia ta hole mas malo!
ORANJESTAD (AAN): Durante conferencia di prensa di e fraccion geel Diaranzon, lider di e partido Evelyn Wever Croes a papia tocante e Europe House. El a cuminza na bisa cu e ta reconoce e esfuerzonan di Gobierno pa duna reconocimento na un yiu di tera esta Edward Cheung, unda cu e edificio ta bay carga su nomber. “Mi ta sigur cu como cualkier Arubiano y ami sigur ta hopi orguyoso di tur e logronan di Edward”. “Mi a bay school hunto cu Edward y mi tin hopi confianza den su cualidadnan”.
Dr. Gerrit Croes di MEP:
ORANJESTAD (AAN): Segun Gerrit Croes di MEP, el a mira con durante ultimo gobernacion di Nelson Oduber AVP a demonisa MEP pa cu huurmento di edificio. Te hasta AVP a cataloga un ex minister di MEP como e minister di real estate, refiriendo aki na señora Marisol Lopez-Tromp.
Pero awor a resulta cu AVP ta haci mas peor, pasobra nan tin intencion di cumpra tur edificio cu nan por! Ta cada luna nos ta tende di edificionan cu nan a cumpra, esun di Texas, di Nikki Habibe, di Breenchi, di Dolce Vita. Ta di unda nan ta saca tur e placa aki, pasobra riba e presupuesto di 2011 no tin e sumanan aki presupuesta. Y ta cuanto edificio mas nan kier cumpra di nan sponsornan di campaña?
Desiree Croes ta bay tuma su luga over!
ORANJESTAD (AAN); Entrante otro siman señora Desiree Croes lo tuma luga di sr. Andy Lee den Parlamento di Aruba. Despues di seis aña di trabao ehemplar como miembro di parlamento di Aruba, Andy Lee ta tuma retiro pa e bay sigui su carera profesional como e siguiente director di e Departamento di Asuntonan Exterior di Aruba. Esaki ta sosode na e momento cu e actual director baha cu pension otro aña. Mientras tanto Andy Lee lo haci trabaonan di preparacion pa e funcion nobo. Den Andy Lee e departamento di Asuntonan Exterior ta haya un director cu un nivel profesional y etico halto. Un persona sumamente bon prepara pa e funcion specifico aki.
Segun Ing. Marlon Croes di DOW:
ORANJESTAD (AAN) – DIARIO a acerca Ing. Marlon Croes, Hefe Interino di DOW, instancia encarga cu e proyecto di renovacion di Caya Grandi, y a puntre tocante e retraso cu tin den e trabaonan, cu ta ganando hopi critica den comercio y den e ciudadania, e ultimo temponan aki.
Marlon Croes a bisa cu e prome fase a keda cla, cu tur e experiencianan nobo cu nan a haya cune, y consecuentemente a bin cu un sistema nobo den e fase nobo cu ta abarca for di Hendrikstraat te den direccion di Plaza Daniel Leo.
ORANJESTAD (AAN): Diaranzon atardi, den careda di 2:20, polis y ambulance a worde dirigi cu urgencia riba e caminda di Olijfistraat. E melding tabata cu dos auto tabata envolvi den un desgracia y tin hende herida.
E Nissan Tiida tabata direccion pa Ex Kooyman na Dakota, y e Nissan Almera tabata para pa lora na su man robes pa drenta den e caya di Citroenstraat.
Tin politiconan cu ta atrae critica manera suco ta atrae fruminga, pasobra na lugar di demostra nan capacidad cu accionnan visible, nan ta prefera di sconde den e cueba di indecision. Otronan ta cosecha elogio tras di elogio a base di nan labornan, no palabreria. Un di nan definitivamente ta Otmar Oduber, e actual Ministro di Turismo y otro departamentonan cu ta ricibiendo e beneficio completo di su conduccion positivo y al caso. Tin ademas e politiconan cu despues di un tempo ta cuminza hunga caco scondi, y bo no ta tende mas di nan pa nada na mundo. E gobierno actual tin varios di e ultimonan aki!
Saca potret rond di mundo cu personahenan importante no ta un situacion indicativo di importancia, sino mas bien di un afan pa hala atencion sin haci nada. E politiconan cu ta pretende di gana fama cu semehante inutilidadnan ta haya sa lat of tempran cu no tin substituto pa trabao na beneficio di e pueblo di un pais. Loke si mi ta mira ta surgiendo na Aruba ta un clamor fuerte di parti di un generacion hoben indigna cu un Gobierno cu ta papia hopi, ta dorna curpa cu pluma aheno, y kier pusha parti di su responsabilidadnan riba otro sectornan di comunidad pa nan comparti cune e posible fracaso di su gestionnan.


text:
Discusionnan pa aumenta edad y prima di pensioen no mester ta emocional
Conocido ex lider sindical Anselmo Pontilius
ORANJESTAD(AAN): Den un declaracion duna riba e discusionnan andando riba restructuracion di e sistema di AOV, e ex lider sindical Anselmo Pontilius a bisa cu ta trata di un tema cu mester a worde atendi hopi aña atras caba. Pero tambe cu e mester ta un compromiso cu henter pueblo mester traha hunto pa yega na dje y sin bira emocional.
E tema ta concentra kico ta bay haci pa sigura existencia di e fondo di pensioen AOV, cual a worde crea na 1960, pa sigura un entrada pa nos grandinan despues cu nan bandona e programa laboral. “E fondo aki ta algo hopi bon cu sigur mi ta apoya,” Pontilius a splica den un declaracion duna. Pero esun cu kere, el a agrega, cu tin un formula magico cu alavez ta e formula corecto pa e fondo, ta ekiboca.
E ta algo cu ta depende hopi di circunstancianan di un pais y su situacion. Por ehempel, el a comenta, tin cierto desaroyonan cu ningun hende tin control riba nan, manera recesion of ciere di un refineria, cualnan tambe ta influencia e fondo di pensioen AOV den cierto sentido.
Pontilius, kende awor ta Mediador di Gobierno, kier pa tur hende compronde cu e problema cu Aruba ta pasando aden cu e sistema di AOV ta algo cu hopi pais na mundo a confronta y ta confrontando. Sinembargo mester corda cu e formula cu a uza na Spaña, kisas lo no funciona na Aruba. Sinembargo por evalua e situacion di diferente pais, combina cu tendencianan local pa mira con ta yega na e miho situacion pa e fondo. E hecho cu kisas tin algun incertidumbre rond ta pasobra hopi hende no sa ni con e fondo a surgi, con e ta haya su recursonan y con esaki ta worde maneha.
Loke e ta kere cu mester bin bon cla dilanti pa trece mas trankilidad ta cu e ciudadanonan cu ta hayando pensioen caba, lo no worde afecta cu e cambionan cu lo bay worde haci den futuro. “Nos mester haci algo. Kisas no ta tur componente nos por regla di biaha cu ta afecta e aumento di edad di pensioen y e prima, pero un caminda mester cuminsa pa sigura cu e fondo ta worde garantisa. Ya caba Gobierno a tuma algun paso, y mester sigui cu e resto awor.”


text:
Cumpleaños Diaranzon 30 April 2014
aña mas di bida Dermyd R.Arends..
Dushiii, pabienn
riba bo diaaa…
Love You sooo muchhh!!!!
Di parti Bo Baby Girlllllll
Ghislaine E…
nos ta canta Happy B-Day
pa Dermyd R Arends…
Pabien ta bin
specialmente di su
Dushiihh Ghislaine Enser
y tmb di su Mama Linda y
Famia..Sin Lubida di su friends
Y su Colega nan di ICN!!Enjoy ur
Day,Guyito!!!!!
Awe Lisanne & Remi ta casa na Hulanda.
Nos ta desea e pareha un dia inolvidabel
hunto cu Eva, mayornan, familia y amistad.
Corda warda un tiki bolo preto pa nos y nos
ta wak boso pronto ariba honeymoon na
Aruba. Best wishes di parti henter familia
Bisslik di Savaneta.
Awe nos ta kanta happy birthday
pa e baby di kas jahmion burleson
Eta haya pabien di su mami lientje
y papi joshua Wela y welo nan tanta
y omo nan prima y primo nan
y di zulaika rozenberg cu
stime un mundo pabien
ariba bo dia jahmion.
Awe ta cumpli un aña mas di
bida nos mama y wela di mas bunita cu tin
Brenda Yarzagaray-Wever.
E ta haya un macuto di brasa y sunchi di su
casa cu stime hopi Robert, su yiunan cu ta
stime un mundu Garrick, Esmeralda y
Tanya. Sin laga afo di su nuera y nuero
Kimmy y Elton , tambe di su nietonan
Elienne, Elizienne y Renwick. Hopi pabien
Mami cu Mami cumpli
hopi aña mas di bida y hopi bendishon.


text:
Archivo di May, 2013
ORANJESTAD (AAN): Un organizacion nobo y diferente di certamen a keda introduci Diahuebs anochi na Cooks Restaurant, ora cu Miss Aruba Foundation a introduci e ocho candidatanan pa e certamen di “Srta. Aruba”.
E fundador Isai Labadie, a splica cu e fundacion aki ta diferente den sentido cu nan lo percura pa tur cos di e reina na final di e certamen, incluyendo su trahenan.
ORANJETSAD (AAN): Parlamentario Arondino Croes durante reunion publico tocante presupuesto di 2013 e parti di infrastructura a presenta pida asbest decentiente di Caya Betico Croes.
Durante un bishita algun siman pasa cumpliendo cu su trabao como parlamentario a bin encontra cu asbest den Caya Betico Croes. Parlamentario Arondino Croes a investiga y a bin resulta cu tin tubo ta core abao floor for di Djisbie bay full Caya Betico Croes.
Exigencianan di destaho entrega na e tres companianan cu a bay ultimo ronde
ORANJESTAD(AAN): Na dr. Horacio Oduber Hospital tabatin entregamento di e reglanan di destaho na e tres companianan cu ta participa den e ultimo bidding pa construccion, ampliacion y renobacion di dr.Horacio Oduber Hospital. E companianan aki cu a yega e ronde final ta Ballast Nedam, Bouygues Construction y Arellanos.
Nan ta e tresnan cu a keda di e nuebenan cu a cuminsa den participacion di destaho di e trabao titanico aki. Nan ta tres compania renombra internacionalmente. Esun cu gana e bidding mester traha cu companianan local di construccion.
ORANJESTAD(AAN): Algo serio a keda registra riba Diahuebs, y mesora Polis como tambe Ambulans a mobiliza pa duna un man.
Tabata Diahuebs marduga Polis y Ambulance ta worde manda cu urgencia na casnan di Pueblo den Bushiri pa un dama herida.
Bisiña ta conta cu nan a tende un sla bastante duro y ora nan a mira pafor nan a topa cu e curpa herida di e dama. E dama lo mester a cay of tira su curpa for di e di tercer piso.
Segun un persona cu ta biba cu e dama a splica, cu ya caba e dama a menaza den pasado cu e lo tira su curpa.
ORANJESTAD (AAN) – Den entrevista cu Matutino DIARIO, señor David Britten di e compania BIC NV (cu ta cay bao di Thiel Corp) a duna di conoce cu nan ta trahando riba diferente proyecto di infrastructura na Aruba.
Esaki ta tumando lugar na varios caminda di San Nicolas y tambe pabao, por ehemplo na Cero Biento y diferente otro bario unda nan ta tratando di keda cla.
E compania ta haci tur su esfuerzo pa nan no pasa e presupuesto stipula y keda cla na tempo. Nan tin algun contratempo cu cablenan di utilidad pero no ta nada severo, y tin cooperacion di e companianan concerni pa hala e cablenan pa e trabaonan por sigui.
Minister Hooyboer- Winklaar:
ORANJESTAD (AAN) – Matutino DIARIO a acerca Minister di Economia, Asunto Social y Cultura, sra. Michelle Hooyboer- Winklaar, ken diaranzon a presenta den sala di Parlamento pa contesta e preguntanan cu ta regarda su ministerio, relaciona cu presupuesto di aña 2013.
E dignatario a expresa cu manera por a mira e ultimo tres añanan tur e placa cu a pone disponible den e presupuesto, ta destina pa proyectonan, servicionan y diferente actividad cu ta hopi importante y necesario pa nos pueblo y mas cu esey no tin den e presupuesto.
Dr. Wilmer Salazar:
ORANJESTAD (AAN) – Matutino DIARIO a entrevista docter Wilmer Salazar, Consehero Medico di Departamento di Salubridad Publico, y, ademas, miembro di e Ekipo di Maneho di Salubridad.
E entrevista ta relaciona cu e tema di Influenza, mirando cu den exterior a bati alarma, y ta bon pa informa nos pueblo den ki situacion Aruba ta, encuanto e virus aki.
Dr. Salazar a indica cu e ultimo lunanan ta saliendo informacion for di Venezuela, cu tin casonan di H1N1 cu ta e mesun virus pandemico di aña 2009, cual ta circulando atrobe na Merca y America Latina.
ORANJESTAD (AAN) – Parlamentario drs. Marisol Lopez-Tromp a expresa den entrevista cu Matutino DIARIO cu pa cada politico tur dia ta conta den tempo di eleccion, y cu hopi hende ta puntre kico e ta bay haci awor of den futuro.
El a subraya cu ainda e no a tuma un decision pero ora esaki ta cla e lo anuncia esaki y lo splica e pakico el a tuma tal decision.
Drs. Lopez Tromp a subraya cu sea cual sea e situacion cu el a haya su mes den Parlamento of Gobierno, semper el a haci su maximo esfuerzo pa na bienestar di e gruponan vulnerable, cu e ta kere cu mester hopi atencion.
Durante su bishita na oficina di Lotto
ORANJESTAD (AAN): St. Maarten ta explorando pa bin cu un loteria cu lo crea fondo pa nan infrastructura.
Durante Minister di Finanza di St. Maarten, Ronald Tuitt, su bishita na Aruba, el a haci un bishita na oficina di Lotto tambe, pa asina wak con e loteria nacional di Aruba ta funciona. Ronald van den Berg tabata na encargo pa mustr’e e oficina, como tambe a presenta con Lotto su operacion y maneho ta.
Minister Ronald Tuitt a keda encanta cu e modelo di Lotto y e transparencia cu tin den e organisacion di e loteria. E hecho cu ta trata di un Loteria nacional di Aruba, cu ta crea fondo pa deporte p’e pais, ta un punto cu a haya hopi atencion di e mandatario.
Stanley Dabian:
ORANJESTAD (AAN): Na e departamento di Cultura tabata tin un conferencia di prensa dirigi riba e celebracion di Dera Gai. E aña aki lo tin festival di Dera Gai na un otro forma. Un presentacion escolar diferente lo tuma lugar.
E aña aki e departamento di cultura como uno cu ta promove eventonan cultural a bin cu algo diferente. Stanley Dabian di e departamento a splica cu nan lo crea e caha tradicional cultural fiesta di San Juan na nan manera.
E tradicion cultural mester sigui cerca tur nos hobennan. Diferente material educativo lo wordo entrega. 61 scol lo ricibi e caha tradicional cultural. Kier traha pa mantene y promove y conserva nos tradicion.
Parlamentario señora Lorna C. Jansen-Varlack
ORANJESTAD (AAN): Ta straño cu tur e casnan cu Evelyn Wever-Croes a bishita e hendenan ta expresa nan malcontento pa cu gobernacion di AVP. Durante tur su disertacionnan Lider di MEP a trece dilanti con malcontento e hendenan ta cu e maneho di Gobierno di AVP.
E forma negativo cu Evelyn Wever-Croes ta haci e preguntanan ta mas cu logico cu e hendenan no por contesta nada otro. Opinion publico tur caminda ta cu Gabinete Mike Eman I ta haci un tremendo trabao.
ORANJESTAD (AAN): Segun MEP, mientras parlamentarionan ta debati riba presupuesto tin dos parlamentario ta gosa di nan vacacion. Baba Herde ta biahando rond mundo. Baba Herde ta manda comunicado di prensa tur dia desde su vacacion na Europa.
Ta tristo cu un lider di fraccion no ta percura pa e ta na Aruba na momento cu tin di trata e ley mas importante den henter anja. Ta visto si cu e fraccion ta masha swak mes, y tur bruha. Ta henter ora Juan David Yrausquin mester pone ordo riba su coleganan pa nan sinta, pa nan keda keto, pa nan bai bek den sala. Enfin, mescos cu un meneer di kleuterschool.
Parlamentario Clarisca Velasquez
ORANJESTAD (AAN): Segun Clarisca Velasquez di AVP, nos ta politiconan cu ta drenta politica pa traha na bienestar di nos pueblo pero nos mester ta conciente tambe cu no ta tur tema of preocupacion nos tin cu haci politica cune.
Abuso sexual di nos muchanan ta un tema cu politiconan no mester haci politica cune pero ta netamente e preocupacion aki , e llider di Mep Evelin Wever-Croes a scohe pa haci politica cune.
E señora aki a bay asina leu pa insulta tur e trahadornan profesionalnan y voluntarionan cu ta traha den e departamentonan y/of instancianan cu ta trata cu abuso sexual di nos muchanan.
MEP ta trata na wanta algo cu no tey mas!
ORANJESTAD (AAN) – Matutino DIARIO a acerca Parlamentario drs. Marisol Lopez- Tromp, relaciona cu e criticanan cu ta bin den su direccion y di drs. Mervin Wyatt-Ras, y cu ta sali for di Partido MEP, na cual den pasado ambos dama tabata pertenece.
Drs. Marisol Lopez-Tromp a indica cu desde cu nan a sali for di MEP y a bira parlamentarionan independiente, nan ta lastra y susha nan nomber sea den corant of di forma anonimo y incluso riba facebook.
Esaki tabata sosode caba pero internamente den MEP for di prome cu nan a abandona e partido, pero pafo e no tabata bisto.
A reuni cu coleganan for di Hulanda y Malesia
Aruba ta sigui cana dilanti den servicio di calidad y satisfaccion di cliente
ORANJESTAD (AAN): PwC Dutch Caribbean ta kere firmemente den controla e calidad di nan trabou y ta traha duro tur dia pa mantene nan clientenan satisfecho door di ofrece nan servicionan di calidad halto.
Pa sigui reenforsa e pensamento aki y keda al tanto di tur desaroyo na nivel mundial, PwC Dutch Caribbean a invita lidernan for di PwC Hulanda y PwC Malesia pa sinta hunto y dialoga riba e aspecto di calidad y satisfaccion di clientenan.
Por ehempel e representante di PwC Malesia ta encarga cu control di calidad pa henter e continente Europeo, incluyendo Caribe Hulandes.


text:
Archivo di October, 2012
Destaho publico lo tuma lugar promer cu fin di aña
ORANJESTAD (AAN): Dennis Wever, Chef di Ontwerp Afdeling di DOW, tabata presente dialuna anochi hunto cu Ministernan Oduber y Sevinger pa presenta e proyecto di Paradera Corridor na comerciantenan y habitantenan di e distrito aki.
E proyecto aki ta encera ampliacion di e infrastructura di e caminda di Paradera te cu Piedra Plat, conoci como ringweg 4.
ORANJESTAD (AAN) – Den conferencia semanal di prensa di fraccion di Partido Democracia Real (PDR), su lider politico mr. Andin Bikker a expresa, cu gobierno mester para e proyecto di mulina di biento na Urirama inmediatamente!
Dialuna cu a pasa mr. Bikker a participa den dos presentacion haci door di expertonan internacional den e materia, cu a worde organiza pa e grupo di habitantenan cu ta worde afecta directo of indirectamente cu e proyecto aki.
ORANJESTAD (AAN): Recientemente Minister di Asuntonan di Reino Hulandes saliente Liesbeth Spies a haci algun remarke den prensa unda cu el a menciona entre otro cu Gobierno di Aruba tin cu bay haci algo serio pa loke ta e situacion financiero di e isla.
Prensa durante un conferencia di prensa a puntra Parlamentario di fraccion AVP Juan David Irausquin tocante esaki.
El a bisa cu e deficit di nos pais di berdad ta demasiado halto y cu mester haci algo.
Segun Juan David Irausquin,
ORANJESTAD (AAN): Prensa a puntra Parlamentario Juan David
Irausquin di fraccion di AVP, tocante e hecho cu e mes a bisa cu ta wardando riba e evaluacion di parti di un comision experto independiente riba si por bin cu e parke di molina na Urirama, siendo cu por mira cu cierto trabaonan ta worde haci den e area, sin cu e haya resultado ainda di e evaluacion.
Segun e parlamentario, tin cierto areanan cu ta designa pa e molinanan di biento, pero no tin construccion fiho poni eynan.
Algun area ta worde roza, cu ta areanan unda cu e molinanan lo por bin.
Fraccion di PDR cu carta urgente pa Minister:
ORANJESTAD (AAN) – Den conferencia di prensa di fraccion di Partido Democracia Real (PDR), su lider politico mr. Andin Bikker, a bolbe referi na e necesidad cu hopi di nos ciudadanonan tin pa acelera e proyecto di meternan pre-pago.
E parlamentario a menciona cu PDR ta sigui worde acerca pa hopi persona cu ta worde sorprendi cada dos luna cu un cobranza di coriente y awa hopi mas halto cu loke nan por a presupuesta, y tin dificultad pa paga e sumanan.
ORANJESTAD (AAN): Relaciona cu e Corporate Gala Dinner & Fundraiser 2012 di Aruba Trade and Industry Association (ATIA) cu lo tuma lugar diabierna awor 2 di November, Esther-Broeksema hunto cu Joyce Bartels-Daal di ATIA a duna di conoce cu ya e evento ta casi sold out y si bo compania of bo persona ta interesa ainda, pa no warda mas y bin busca bo ticket cerca nos.
E lo ta un evento unico cu na unda e oradornan lo enfoca riba kico ta e siguiente capitulo pa loke ta trata e desaroyo economico pa nos isla despues di e siere di e refineria. E atencion di comunidad awor ta; si ta bay diversifica, con y den cual direccion?, kico ta e vision y planesnan cu e lidernan ta vislumbra pa Aruba.
Segun Parlamentario Juan David Irausquin,
*Mescos ta conta pa esnan cu bisa cu ningun molina tin efecto negativo riba hende
ORANJESTAD (AAN): Diamars mainta durante conferencia di prensa di fraccion di AVP, parlamentario Juan David Irausquin a trata e topico di Urirama, unda cu el a bisa cu na varios occasion e grupo ‘Save Alto Vista’ hunto cu algun abogado, a manda carta pa Parlamento unda cu nan ta pidi Parlamento pa haci un investigacion independiente di e consecuencianan pa salud di habitantenan di e area di Urirama, en conexion cu e proyecto di molina di biento cu ta bin eynan.
El a bisa cu e peticion di e parti di e grupo a worde ripiti na varios occasion, na television, radio y corant.
ORANJESTAD (AAN): Durante conferencia di prensa di e fraccion berde den parlamento, parlamentario Desiree Croes a cuminza na extende palabranan di forza pa tur amigo y famianan cu ta pasando ratonan dificil na Merca despues cu horcan Sandy pasa lagando hopi destruccion y tambe morto atras.
Segun Croes, el a haya tende cu nos Gobernador ta actualmente na New York, pues ta di spera cu tur cos a bay bon cune.
Despues el a sigui papia tocante e asunto di ciere di Valero.
ORANJESTAD(AAN)– Henter mundo tabata den espectativa ayera pa mira kico lo pasa na Merca cu yegada di Supertormento Sandy.
Ayera anochi e Supertormento a dal den costa di New Jersey cu bientonan di 80 miya pa ora treciendo olanan record di 4 meter halto riba New York y a pone tambe e campaña presidencial riba un pauze.
Por lo menos diez hende a muri y na New York mas o menos 3.1 miyon hende a keda sin coriente y na Manhattan 250 mil hende sin awa ni coriente.
ORANJESTAD(AAN): –Den bida tin biaha esun mas kens ta paga pa esun cu ta haci malo. Actualmente tin un investigacion grandi andando riba contrabanda di Whiskey cu cahanan di Old Parr.
Aki Ministerio Publico mes ta keto te awe. Parce cu tin como cinco of seis chines sera y un contador di un barco Colombiano Samurai.
E localidadnan chines cu ta wordo investiga y tin hende sera ta Pacifico como e hefe di e bandanan aki, esnan di Wing Hung, Sing Fung, Bo Wah, Fa Yang y Wai Fat tambe ta dunando cuenta den henter e caso aki.
Prome Minister a hiba discurso:
E plaza lo hiba nomber “Plaza Nicky Habibe”
ORANJESTAD (AAN) – E conferencia semanal di prensa di gobierno, a tuma lugar dialuna den Caya Grandi, relaciona cu renovacion di Edificio Nicky Habibe, cu ta considera como edificio historico.
Tabata presente Prome Minister mr. Mike Eman, Raul Amundaray Jr., Minister di Infrastructura Benny Sevinger, sra. Omira Amundaray- Habibe, yiu di señor Nicky Habibe, kendenan a hiba palabra.
Prome Minister a pasa un bista den pasado tempo cu señor Habibe y su señora (ambos den feliz memoria) a lanta nan supermercado den Caya Grandi cu tabata esun di mas moderno pa e temponan ey.
Durante 26 luna largo nos reserva di divisa tin e tendencia di baha y sigui baha!
ORANJESTAD (AAN): Segun partido MEP, despues cu Banco Central a publica siman su relato mensual pa loke ta Augustus 2012, nos mester constata cu un biaha nos reserva di divisa a sigui baha y a yega na un nivel di 1041.8 miyon Florin. Hecho ta cu for di Juni 2010 – cu a conoce un reserva di divisa record di 1552.1 miyon Florin – nos por a mira con tur luna y durante 26 luna largo e reservanan a bin ta bahando y sin ningun perspectiva cu esaki lo aumenta den futuro.
Ta increibel con nos reservanan di divisa a baha cu 510.3 miyon Florin den apenas 2 aña di tempo y ningun instancia – ni gremio comercial, ni sindicato, ni partido di gobierno – na Aruba ta mustra un tiki preocupacion pa cu e caida drastico aki.


text:
Archivo di January, 2011
Cumpleaños Dialuna 30 Januari 2011
Diasabra e princess di cas esta Neila Petrocthi ta haci un aña mas di bida e ta haya palabra di pabien di parti su mama Neida su tata Nel su dos rumannan Karina y Loida, di su subrinanan y su subrino, di su one and only Jessy y di tur bo friends nn cu ta too much too mention especialmente di bo friends Nilton, Francis y Analy. Nos tur ta mandabo un macuto yena cu salud ,amor ,bendicion y dms hp aña mas di bida… cu Dios drama su bendicion riba bo e dia tan special aki..ba kere bo ta skapa haha gotchaaaa…enjoy ur day…btw corda riba e treat ns ta pasa bo cas!!!!
UN DISCURSO Y SU ALCANCENAN
Tin biaha bo ta haya den politica, un o mas persona cu ta kibra cu e molde di loke ta actuacionnan estrictamente partidista, pa asumi posturanan cu ta traspasa e fronteranan di loke ta netamente politica partidista. Mi no tin ningun idea pakico Prome Ministro a hacie durante e conmemoracion di e fecha natalicio di Betico, ni con leu e kier a bay den su enfoke di e figura di kende ta, pa mi, e mas sobresaliente di e ultimo decadanan den e mundo politico di Aruba.
Fraccion di MEP a bira uno yena di Parlamentarionan cu side job
Materialismo dominando den e fraccion
ORANJESTAD (AAN): Mayoria parlamentario di MEP su fraccion no ta sinti ningun efecto dje ley di versobering, ya cu varios di nan tin parlamento como un “side job part time”.
E idealismo cu mester ta e motor pa cualkier politico pa sirbi su pais, a para bira materialismo na momento cu varios parlamentario di MEP ora cu nan a drenta Parlamento a keda traha activamente na nan bufetenan tur dia.
Tur siman envez di ta den reunion den parlamento, nan ta den corte pa nan clientenan, cu por cierto ta paga nan pa defende nan casonan y no ta trabao voluntario manera cu e parlamentaria cu ta ni carni ni pisca kier pretende.
Chofer burachi a dal den auto di polis
ORANJESTAD (AAN): Diabierna
anochi algo pasa di 10:30 PM
a tuma lugar un desgracia
na e rotonde di Tanki Flip.
Aki dos auto, un Chevrolet
y un Nissan a dal den otro pa falta di dunamento di preferencia.
E Nissan tabata riba e rotonde, ora cu e Chevrolet a bay dal den dje.
Pa colmo e auto Nissan ta di Polis.
Prome Minister Mike Eman a inaugura careda na un forma unico
Palo Marga a conoce un coredo nobo…
ORANJESTAD (AAN): Diabierna nochi riba pista di careda Palo Marga, a tuma lugar continuacion di e caredanan internacional yama “Extreme Import International”. Durante e caredanan aki Merca y Puerto Rico a bin midi forsa cu e coredornan di drag di Aruba den e categoria di Import Class. Prome Minister Mike Eman a ricibi un invitacion pa haci e inauguracion y pesey mes cu tanto riba diahuebs como diabierna nos Prome Minister a haya algun curso con maneha un auto di careda.
Esaki ta un aña di cambionan grandi y positivo pa Departamento di Labor na beneficio di nos hendenan
Minister Otmar Oduber
ORANJESTAD (AAN): Den cuadro di e proceso pa coordina implementacion di e programa di gobernacion Minister Otmar Oduber ta reuniendo cu e diferente departamentonan cu ta resorta bou di dje. Intencion di e reunionnan aki ta pa inventariza e diferente proyectonan cu ta den ehecusion of cu lo mester worde ehecuta e aña aki of e añanan venidero. Un di e departamentonan cu cual e mandatario a reuni caba ta Departamento di Labor, cual sin duda algun tin diferente proyectonan andando y cla pa ehecuta cu lo contribui na mehoracion di nos mercado laboral.
Turista a “pass out”
ORANJESTAD (AAN): Diasabra
marduga alrededor di 1’or a
bin topa cu un homber
benta banda di caminda riba
e yerba dilanti Salt & Pepper
dilanti e hotelnan grandi.
Polis a atende cune y
a resulta cu e ta hospedando
den La Cabana Hotel pero
cu su curpa tabata cansa.
Cosnan straño pasando den area di Eagle Beach
Homber haya blo sunu drumi riba beach
ORANJESTAD (AAN): Un patruya special a haya orden diasabra den oranan di marduga. Riba e ruta desde ex Bushiri hotel te na Westpunt a hiba control muy en particular banda di beachnan.
Na altura di Eagle Beach algun persona cu polis a topa nan a worde notifica pa bandona e lugar. Mientras na low rise hotel, polis a wak un auto modelo Hyundai color preto, e chofer tambe a worde bisa cu e tin di move for di e lugar y el a mustra comprension.
Calixto Jacobs di 74 aña a bira malo trahando den cura y a fayece
ORANJESTAD (AAN): Durante Calixto Jacobs tabata trahando den cura direpiente el a bira malo.
E caso lamenta a sosode diadomingo mainta den careda di 10’ or y 30 pa cual tambe a dirigi patruya Oranjestad na e direccion.
Polis a topa na e lugar presencia di un ambulans y paramediconan tabata duna e victima prome auxilio, pero esfuerzo cu tabata worde haci tabata envano ya cu Calixto no a duna señal di biba mas durante e tabata worde atende.
Homber tabata maltrata su chick na altura di food center
Relacion a termina per direct:
ORANJESTAD (AAN): Tabata pasa di 4’or di marduga a drenta informe na central di polis cu a pidi presencia di patruya na un residencia situa na Pos Chikito relaciona cu maltrato. Cu urgencia patruya di San Nicolas a worde dirigi debi cu un homber tabata maltratando formalmente un muher na altura di Food Center. A resulta cu na yegada, e caso no tabata uno serio pero pa desaproba. Segun testigonan a wak un homber tabata maltrata e muher y pa cual a yama polis.
Na e lugar e muher di inicialnan L.S.v.d. M. di 23 aña di edad naci na Hulanda a declara cu e tabata sinta den auto di e homber di inicialnan J.E.R. de C. naci na Hulanda di 23 aña edad.
Castigo di 7 aña y mey exigi contra homber acusa di maltrata primo cu bat di baseball
ORANJESTAD (AAN): Recientemente Orlando A.B a presenta dilanti di huez na corte di husticia, debi na e hecho cu el a worde acusa di a dal su primo cu bat di baseball entre otro na su garganta, cu intencion di kita su bida. Esaki lo a sosode riba 2 di Februari 2010. Huez a repasa e rapport di e caso, den cual tin poni cu dia 2 di Februari famia di e victima J.W a haya J.W benta riba vloer.
Door cu e persona a kere cu J. tabata burachi, el a lage benta eybao. Sinembargo oranan despues nan a ripara cu e no tabata burachi y nan a yama ambulance.
Cumpleaños Diasabra 29 Januari 2011
Awe nos ta canta HIEP HIEP HOER Apa Stephanny Blanco e ta haja hopi pabien di full su famia , pero tambe di tur su friends nan Edilyenne, Thaisha, Thaina,
Laura y tur su otro friends nan
“ E edificio aki ta simboliza e esfera y ambiente den cual nos pais ta na e momentonan aki”
Minister Presidente dilanti Watertoren di Playa:
ORANJESTAD (AAN) – Minister Presidente mr. Mike Eman, durante su discurso relaciona cu e inicio di e proyecto di restructuracion di e watertoren di Playa, a duna reconocimento verbal na Arkitecto señora Yvonne Webb-Kock, pa e pasion cu e ta pone riba e restructuracion y renovacion di cada monumento historico di nos pais. Premier Eman a subraya cu e cariño y amor cu señora Webb-Kock ta pone den su trabao ta contagioso.


text:
Tags de El evangelio segun san mateo
ver El evangelio segun san mateo Online, El evangelio segun san mateo pelicula completa en español latino, El evangelio segun san mateo pelicula completa en español latino, ver El evangelio segun san mateo en español latino, Sinopsis de El evangelio segun san mateo,Descargar El evangelio segun san mateo mega, El evangelio segun san mateo dvdrip latino 1 link, El evangelio segun san mateo taringa 1 link, ver El evangelio segun san mateo español hd , ver El evangelio segun san mateo Online, El evangelio segun san mateo, Pelicula El evangelio segun san mateo, Descargar El evangelio segun san mateo mega, El evangelio segun san mateo dvdrip latino 1 link , El evangelio segun san mateo taringa 1 link, ver El evangelio segun san mateo español, ver El evangelio segun san mateo online reproductor vk.com, descargar El evangelio segun san mateo mediafire, descargar El evangelio segun san mateo mediafire, descargar El evangelio segun san mateo mf, descargar El evangelio segun san mateo mf


text:
Aruba tin mester di un hospis pa personanan cu tin malesa terminal
Minister Alex Schwengle:
ORANJESTAD (AAN) Riba iniciativa di dokternan di cas, hunto cu otro stakeholder manera specialistanan, minister di Salubridad Publico, Deporte y Cuido di Ancianonan, dr. Alex Schwengle a comenta durante un sesion den parlamento di Aruba, cu nos pais tin mester di un hospis.
E mandatario ta sigui splica cu esaki ta un instancia caminda cu ta duna bon cuido na personanan cu tin malesa terminal.
Cu esey kiermen cu un pashent tin un malesa sea di oncologia, of cualkier otro forma y sa cu e persona no ta bay tin bida largo.
Mayoria biaha cu sa cu den tres luna di tempo probablemente e pashent ta bay fayece.
Bida ta precioso y prome cu e nace te ora cu e bay, mester tin balor y dun’e su balor.
P’esey mes kier bin cu un hospis, pasobra en particular ultimo lunanan ora cu un persona ta sufriendo, ta deber humano pa duna nan un bon cuido y pa percura pa nan no sufri at all of si tin sufrimento mes, pa alivia esaki den un maximo.
Esey ta e pensamento tras di un hospis minister Schwengle a splica.
Mirando cu nos cultura a cambia, unda cu famianan a bira chikito, tin tiki tempo pa nos grandinan, e sociedad ta cambiando. Esey ta un bon manera pa yena e deficit aki.
Tin palabracionnan andando entre e hospisgroep y e minister, caminda cu tin un peticion cu tin cu drenta oficial ainda, unda cu tin cu bay uza parti di edificionan na San Nicolas di SABA, cu no ta wordo uza na e momentonan aki y kier wak si por ubica e hospis eynan.
E hospis no ta parti di SABA si, el a remarca. E ta bay ta un fundacion independiente cu ta bay percura di un parti necesario di nos sociedad minister Alex Schwengle ta duna di conoce.


text:
Extension cord riba dak a causa candela na un cas
ORANJESTAD (AAN): Diahuebs anochi informacion a drenta na autoridad, cu un cas na candela na Tamarijn.
E ta un di e casnan cu ta tiki leu ubica for di caminda principal. Autoridad a mobiliza cu urgencia, debi cu tin indicacion cu tin hende ainda den e cas.
Na yegada di autoridad, a bin descubri cu ta un cas di palo a cuminza kima, sinembargo esnan eybanda mes a cuminza duna yudanza, y a logra paga e candela.
Un habitante a resulta herida na su man, y Paramediconan a bin cu Ambulans pa dune tratamento.
Bomberonan ta sospecha cu un extension-cord cu tin poni ta core riba dak, lo ta e causa di e candela, como cu e lo a kima debi na corto circuito.


text:
CUSTOMER SERVICE AWO TA DEN BO MAN CU MY DIGICEL APP
CUSTOMER SERVICE AWO ta den bo man cu My Digicel APP
Un otro servicio innovativo pa scapa cliente tempo y molester
For di awe padilanti, clientenan di Digicel por atende cu mayoria di nan necesidadnan relaciona na customer service pa medio di My Digicel app riba nan telefon celular.
Diseña pa pone e control den man di e cliente y scapa nan tempo y molester, My Digicel app ta obtenibel como un download gratis riba medionan Android y ta e forma sabi y facil pa clientenan maneha nan bida mobil.
“Text numbers” y “short codes” complica a bira un cos di pasado awo cu clientenan por uza e app pa un variedad grandi di nan necesidadnan relaciona na servicio, for di e cosnan basico manera check e balans di un account y e status di nan pakete actual te na cumpra paketenan nobo, uza “top up” online, manda credito pa un otro usuario of maneha e settings di nan cuenta.
Pero esey no ta tur – obtenibel na Ingles, Frances y Spaño, My Digicel app tambe ta mantene clientenan al tanto di tur Digicel su canalnan riba medionan social y ta permiti e usuario pa duna feedback riba e app for di nan celular.
Bob Sprengers,Gerente General di Digicel Aruba; “Ta un placer pa nos introduci My Digicel app na nos clientenan. Asina nos ta pone e control den man di nos clientenan y proveye nan cu e instrumentonan pa maneha na bida pa medio di nan celular. Cu My Digicel app, bo por inverti e tempo cu anteriormente lo bo tabata uzando pa yama y papia cu “customer care” den haci algo hopi mas productivo como cu tur e asistencia mobil cu abo mester ta simplemente “a touch away”.”


text:
Analisis politico
No por guli e pilder aki!
E caso di “hit and run” di Besaril a para bira un escandalo di marca mayor y ta parce cu e miembronan di Staten di AVP ta bay guli e storia di ministerio publico.
Besaril lo no a comete nada contra di ley segun declaraccion di ministerio publico. Loke pueblo sa ta cu Besaril tabata bebiendo den dos bar siguiente te oranan di marduga. Despues cu e a bay for di e ultimo bar e a bay dal un auto di patras. Prome cu polis por a yega na elugar Besaril a huy.
Ta ridiculo cu ministerio publico seriamente kier trata di convence mundo cu Besaril no a comete nada contra di ley pero mirando e carta cu ta parce cu a worde skirbi pa ministerio publico ta exigi awo di e miembronan di Staten di AVP pa haya tur informacion di e investigacion.
Por ehempel kico e investigacion cerca e barnan cu Besaril a bishita y sinta bebe te marduga a bisa. A tuma luga un investigacion asina. E barkeepernan di e dos barnan a gaña polis cu ta cocacola puro Besaril a bebe henter anochi. Cua tabata e polisnan cu a haci e investigacion. Tabata amigonan di Besaril di tempo cu e mes tabata polis?
E investigacion a wak di con e amigo colega musicante di Besaril e Comisario di Polis no a laga busca Bresaril pa su mayan pa wak si e tabata burachi ainda of atrobe. Pa credibilidad di e miembronan di Staten di AVP nan mester actua pasobra nos pueblo si no ta kere e storia cu Besaril den oranan di marduga a dal auto herida hende y huy bay sconde no a comete nada contra di ley.
Pakico e caso a bay den man di LandsRecherche y no den man di un paar di polis bon prepara y no amigo di Besaril. Henter e caso aki awo a bira hopi mas serio cu e tabata caba. Si nan a yega na e conclusion cu si Besaril a comete un acto contra ley pero como cu no tin prueba cu e tabata pata pata burachi nan ta termina e caso cu un boet y caba e asunto.
Esaki lo no tabta corecto tampoco pero e a lanta sikiera e impresion cu tabatin un investigacion. E caso aki ta shock henter nos comunidad y ta trece un duda hopi hopi serio pa loke ta e ministerio publico. Den tur medio di comunicacion e hecho cu Besaril ta toca den banda cu e comisario di polis desde inicio a pone un duda serio den nos pueblo y tabata mustra cu e asunto aki ta hole stinki y cu probablemente ta bay den doofpot.
Esaki ta exactamente loke ta sosodiendo cu wowonan cera di e miembronan di parlamento. Por ta cu un paar di e miembronan aki por bishita e barnan caminda Besaril tabata e marduga di e “hit and run” y tende di e barkeepernan cu a sirbi Besaril si Besaril a bebe whisky of cocacola y si ora e a sali for di e bar e tabata burachi of no.
Si e miembronan di Staten di AVP a haci un poco esfuerzo nan por a informa ministerio publico cu por ta nan no tin interes pero investigacion haci door di nan mes a resulta cu e barkeepernan a declara cu casi Besaril no por a para ariba su pianan y nan kier a yama un taxi pe. Besaril a nenga esaki splicando nan cu e ta miembro di Staten di MEP y ex polis y ningun hende por hacie algo. Ainda e trabao aki por worde haci pasobra sigur e investigacion di ministerio publico no a haci esaki. E pilder aki no por worde guli!


text:
West Indische Compagnie
Geoctroyeerde West-Indische Compagnie of West-Indische Compagnie of abrevacion WIC tawata un compania multinacional cu un structura coperativo cu den siglo 17 y 18 a tuma posicion di monopolio riba comercio y nabegacion den Africa parti zuid di Tropico di Cancer, na America y na e islanan di Lama Atlantico, situa entre e dos meridianonan, cerca di Cabo di Bon Speransa (Kaap de Goede Hoop) parti final oost di Nieuw-Guinea, a haci negoshi cortico na West-Africa y Sur-America, sin cu e miembronan individualmente responsabel pa e decisionnan di directiva.


text:
Mostrando resultados 1 a 6 de 6
Calle 2 1113 No. 10, 94580
Cordoba, Veracruz
7 No. 206 No. 13, 94500
Cordoba, Veracruz
cirugia examen laser, medicos oculistas, miopia astigmatismo
Centro Clinico Veterinario
Av 7 No. 403, 94500
Cordoba, Veracruz
Ceron Cruz Juan De Dios Dr medicos urologos
4 No. 106, 94500
Cordoba, Veracruz
cancer, medicos urologos, rinon vejiga prostata, urologo oncologo
Hernandez Rivera Maria Del Carmen Dra ginecologia
1 No. 207 201, 94500
Cordoba, Veracruz
Calle 11 231, 94500
Cordoba, Veracruz
Restablecer
Restablecer
Cirugia en Mexicali | Cirugia en Ciudad Juarez | Cirugia en Monterrey | Cirugia en Chihuahua | Cirugia en Guadalajara | Cirugia en Leon | Cirugia en Puebla | Cirugia en Reynosa | Cirugia en Tijuana | Cirugia en Ensenada | Cirugia en Cuauhtemoc | Cirugia en Benito Juarez | Cirugia en Pachuca | Cirugia en Naucalpan | Cirugia en Zacatecas | Cirugia en Torreon | Cirugia en Villahermosa | Cirugia en San Luis Potosi | Cirugia en Nuevo Laredo | Cirugia en Acapulco | Cirugia en Merida | Cirugia en Toluca | Cirugia en Oaxaca | Cirugia en Matamoros | Cirugia en Aguascalientes | Cirugia en San Luis Rio Colorado
Cirugia en Aguascalientes | Cirugia en Baja California | Cirugia en Baja California | Cirugia en Baja California Sur | Cirugia en Baja California Sur | Cirugia en Chiapas | Cirugia en Chiapas | Cirugia en Chihuahua | Cirugia en Chihuahua | Cirugia en Coahuila | Cirugia en Colima | Cirugia en Colima | Cirugia en Distrito Federal | Cirugia en Distrito Federal | Cirugia en Durango | Cirugia en Durango | Cirugia en Estado De Mexico | Cirugia en Guanajuato | Cirugia en Guanajuato | Cirugia en Guerrero | Cirugia en Guerrero | Cirugia en Hidalgo | Cirugia en Hidalgo | Cirugia en Jalisco | Cirugia en Jalisco | Cirugia en Michoacan | Cirugia en Michoacan | Cirugia en Morelos | Cirugia en Morelos | Cirugia en Nayarit | Cirugia en Nayarit | Cirugia en Nuevo Leon | Cirugia en Nuevo Leon | Cirugia en Oaxaca | Cirugia en Oaxaca | Cirugia en Puebla | Cirugia en Puebla | Cirugia en Queretaro | Cirugia en Queretaro | Cirugia en Quintana Roo | Cirugia en Quintana Roo | Cirugia en San Luis Potosi | Cirugia en San Luis Potosi | Cirugia en Sinaloa | Cirugia en Sonora | Cirugia en Sonora | Cirugia en Tabasco | Cirugia en Tabasco | Cirugia en Tamaulipas | Cirugia en Tamaulipas | Cirugia en Tlaxcala | Cirugia en Tlaxcala | Cirugia en Veracruz | Cirugia en Veracruz | Cirugia en Yucatan | Cirugia en Yucatan | Cirugia en Zacatecas | Cirugia en Zacatecas


text:
Youtube
Youtube ta un website di estilo video share riba kua usadonan por upload, komparti i wak video. Tres ex-trahado di e kompania Paypal a traha Youtube na Februari 2005.
E kompania ta basá na San Bruno, California anto ta husa teknologia Flash Video pa musta un variedat grandi di videonan traha dor di usadonan, entre otro Video Klip, partinan di shownan di televishon i tambe kontendo amatuer manera blogs i anto video original kortiku. Mayoria di e kontenido di youtube a wordu di upload dor di individualnan, pero tin sierto kompania grandi manera CBS, BBC, i VEVO anto tambe otro organisashonan ku ta offrese sierto di nan material riba Youtube.
Usadonan ku no ta rigistá por solamenta wak e videonan pero usadonan rigista tambe por pone un kantidat ilimita di nan mesun videonan, duna komentario na otro video, i tambe suscribi riba kanalnan di otro hende
Kontenido
Historia di e kompania[editá | edit source]
YouTube a wordy fundá dor di Chad Hurley, Steve Chen i Jawed Karim, ku tur tabata trahado di. Hurley a studia diseña na Universidat di Indiana na Pennsylvania, anto Chen i Karim a studia siensia di kompiuter huntu na Universidat di Illinois na Urbana-Champaign
Segun e historia ku mayoria biaha ta wordu ripiti na media, Chad Hurley i Steve Chen a bini ku e idea di Youtube durante e lunanan prome di 2005, despues ku nan a experensia diffukultad di komparti videa ku a wordu filma na un fiesta na Chen su appartamento na San Francisco. Jawed Karim no a bini na e fiesta anto a bisa ku e fiesta aki no a tuma luga, terwijl Chad Hurley a kommenta ku e idea ku Youtube a wordu fundá despues di un fiesta "tabata probablemente un manera pa traha un historia interesante pa promove e kompania.
YouTube a kuminsa su karera prinsipalmentu ku un investo di $11.5 milion USD di Sequoia Capital entre November 2005 i April 2006. YouTube su kantor prinsipal trempano tabata situa riba un pizzeria anto un restaurant Japones na San Mateo, California.[9] E nomber di dominio
www.youtube.com a wordu activa riba 14 di februari 2005, anto e sitio a sigui desayora durante e sigiuente lunanan. E prome video di YouTube yama Me at the zoo, anto ta mustra fundadó Jawed Karim na e parke tropical di San Diego. E video a wordu di upload sia 23 di April 2005, anto te ahinda por wordu mirá riba e sitio.
Impacto Social[editá | edit source]
Promé ku e lansamentu di YouTube na 2005, tabatin hopi tiki metodo fasil ku husadonan di kompiuter normal por a husa pa pone video riba internet . Ku su interface fasil, YouTube a hasie posibel pa kualke hende ku un konekshon na internet por a pone un video ku por kualke hende ront mudu por a wak den un par di minut. E kantidat di topiko grandi ku Youtube ta kubri a hasi e partimentu di video un di e partinan mas importante di kultura virtual. Un ehemplo di un impacto social di YouTube ta e success di e video "Bus Uncle" traha na 2006. E ta mustra un kombersashon kayente entre un hoben i un hende grandi den un bus na Hong Kong, anto e video aki a wordu diskuti asta den medianan mas grandi. Un otro video di YouTubeku a risibi kubrimentu extensivo tabata e video "guitar", ku ta musta e performance di Pachelbel su kantika Canon riba un guitara elektriko. E nomber di e hungado no ta wordu duna den e video, anto despues ku e la risibi miones di bista e korant "The New York Times" a revelá e identidat di e guitarista komo Jeong-Hyun Lim, un homber di 23 aña biba naSur Korea ku a filma e video den su kamber YouTube a risibi un George Foster Peabody Award na 2008 anto ta wordu cita komo "a 'Speakers' Corner' ku ta embodisa anto promove Demokrasia Entertainment Weekly a pone riba end-of-the-decade, "best-of" list, bisando, "Providing a safe home for piano-playing cats, celeb goof-ups, and overzealous lip-synchers since 2005 (dunando un kas sigur pa pushinan ku ta hunga piano, tropekantena di selebridatnan i hasidonan di playback for di 2005) .


text:
Negoshi na San Nicolas a wordo cera inmediatamente debi na djaca y opera sin permiso
Cantidad di violacion nota na Playa tambe…
ORANJESTAD (AAN): Semper Matutino DIARIO ta aplaudi ora cu tanto Departamento di Salubridad Publico, y tambe Polis ta tene control riba negoshinan cu ta bende comestible, of esnan cu ta bende cuminda.
Hopi biaha ta tende di informe di Polisnan di Noord cu semper tabata haci bon control riba e.o. Restaurantnan, pa asina purba di reparti multa y duna indicacion na e comerciante, kico ta malo of bon di su operacion.
E siman aki, autoridad tanto na San Nicolas y Oranjestad a bay haci chequeo riba negoshinan.
Cuminzando na San Nicolas riba Diaranzon, den dia cla durante cu patruya di San Nicolas tabata tene control na un negoshi situa den Bernardstraat, nan a bin nota varios asunto robez.
E control na e negoshi aki den Bernhardstraat tabata ser ehecuta hunto cu personal di Salubridad Publico.
A keda constata cu e negoshi pa colmo no tin permiso legal, siendo cu abiertamente bebida alcoholico ta worde bendi.
Polis hunto cu esnan di Salubridad Publico, tabatin un lista di diferente keho y denuncia haci ultimo temponan, principalmente di bisiñanan cu ta disgusta cu ta mira asina hopi djaca ta core rond di e negoshi. Fuera di esey Polis sa cu e negoshi ta produci hopi boroto y molester di musica.
Den pasado, na diferente biaha Polis a presenta pa atende problema y na diferente ocacion, hunto cu Salubridad Publico control a tuma lugar na e negoshi, pa cual tur locual ta alcohol, a worde confisca.
Personal di Salubridad Publico e biaha aki tambe a traha process verbaal relaciona cu e situacion inhigienico y e Take Away a worde cera mesora (per direct) despues cu a traha verbaal contra e señora inicial L.A.D.i.C. naci na Republica Dominicana di 54 aña di edad.
Den futuro, e negoshi y e persona aki lo por haya dificultad ora e bay pidi permiso nobo, pasobra e mal record aki lo keda poni pa semper riba su nomber.
CONTROL DIAHUEBS
NA PLAYA
Diahuebs atardi laat autoridad a drenta e barnan cu tin den Emanstraat y cu ta wordo maneha mayoria pa hendenan di Republica Dominicana biba na Aruba. Pa algun tempo caba e kehonan ta hopi riba e barnan cu tin den Emanstraat mirando cu algun di e doñonan no ta paga un compania of un bari pa tira nan sushinan di negoshi.
Loke a pone e situacion bira serio ta ora nan ta paga chollernan algun cent y nan ta bai cu e sushi benta esaki unda cu ta tambe. Netamente den centro di ciudad na diferente parti cu a wordo haci limpi e sushedadnan aki ta end up atrobe.
E departamento di City Inspector y tambe Serlimar tabata tin basta trabou pa controla y vigila e autornan. Cada biaha e storia cu no sa ta kende a tira sushi ta bin dilanti. Diahuebs si e situacion a yega asina leu unda e diferente departamentonan di control di gobierno a reuni y ataka e problema.
E departamento di Salubridad Publico cu GKMB, Bomberonan su departamento di control, e departamento di Serlimar, City Inspector y tambe Polis hunto a haci e atake. E minister di husticia tambe a pasa pa mira e situacion for di pafo cu su mesun wowo. A tuma nota cu tabata tin criadero na diferente parti rond di e barnan, tabata tin tambe un of mas bar cu no tin bari, a tuma nota cu algun caminda tin wayanan di coriente ta core di un lugar pa otro contra tur seguridad. Wayanan tur gekonkel, mara na otro na forma peligroso, facil pa causa un corto circuito. Compressor di Airco poni asina riba acera, strobando fluho di peaton. Bo ta realmente kere cu ta na Santo Domingo bo ta.
Tur e puntonan aki a atende seriamente cu cada persona cu ta encarga cu e lugarnan. Esnan trahando den bar tambe a wordo controla pa e papelnan di sanidad. Tabata tin lugarnan cu a wordo sera por ehempel pa motibo cu no tin awa mes den e negoshi. Tin cu a yega di haya advertencia caba anteriormente pero parce cu ta accion mes mes mester a tuma e biaha aki.
Pais Rumshop y tambe Tituaaa ta e dos negoshinan cu a wordo sera y diabierna nan mester bai atende nan asuntonan. Polis a keda di vigila e negoshinan aki durante anochi y si nan habri tog e multa lo bin mesora su tras.


text:
Theoria di Cel
E Teoria di sèl ta referi na e idea ku sèl ta e unidat básiko di struktura di tur ser bibu. Desaroyo di e theoria aki durante e mei siglo 17 a wordu hasi posinel dor di e avansamentunan di mikroskopnan. E theoria aki ta un di e fundashonan di biologia. E theorua ta bisa ku celnan nobo ta wordu traha for di otro celnan, anto ku e cel ta e unito basiko di struktura, funkshon i organisashon den tur organismonan bibante.
Kontenido
Historia[editá | edit source]
E cel a wordu prome diskubri dor di Robert Hooke na 1665. E la eksamina bou di un mikroskopa primitivo un pida hopi fini di kork anto a mira un multidut di burakunan chiki ku e la remarka ta parse mane e kompartamentonan den un muraya kaminsa un monk ta biba aden. Pasobra di e asisiashonan aki e la yama loke e la mira un cel. Un nomber ku te ahinda nan ta mantene. Pero, Hooke no tabata sa e struktura berdat of nan funkshon. Hooke su diskripshon di e celnan akki (ku tabata en berdat un muraya di cel no-bibante) a wordu publika den. Su observashonan di celnan no a duna indifikashon di e nuklea anto e otro organelnan haña den mayoria selnan bibu.
E prome homber ku a mira un sèl bibu ta e hulandes Antony van Leeuwenhoek (aunke e prome hende pa traha un mikroskopo fuerte tabata Zacharias Janssen), ku na 1674 a diskribi e lima Spirogyra anto a yama e organismonan moviente animalcules, nifikando "animalnan chikí "[1]. Leeuwenhoek probablemente tambe a mira bakteria. E theoria di Cel tabata den kontrasto ku e theorianan di vitalismo publika prome ku e diskubrimentu di celnan.
E idea tabaya ku celnan por wordu separá den unitonan individual a wordu propone dor di anto Johann Jacob Paul Moldenhawer. Tur di esaki a bai finalmente na Henri Dutrichet formulando e tenetonan fundamental di e theoria di cel moderno deklarando ku "E cel ta e elemento fundamental di organisashon"
E observashonan di, van Leeuwenhoek, Schleiden, Schwann, Virchow, anto otronan a kontribui na e desaroyo di e theoria di cel. E theoria ta e splikashon asepta pa e relashonan entre celnan anto sernan bibante. E theoria di cel ta bisa ku:
- Tur sernan bibante ta trahá di celnan i nan produktonan.
- Celnan nobo ta wordu traha dor di celnan bieu dividiendo den dos.
- Celnan ta e unito basiko di bida.
E theoria di cel ta wanta berdat pa tur sernan bibante, ni maske kon chiki of grandi, of kon simpel of kompleho. Pasobra, dor di reaserch celnan ta komun na tur sernan bibante, nan por provadi informashon tokante tur bida. Anto pasobra tur cel ta bini for di otro cel, sientifikonan por studia celnan pa siña iver di kresemento, reprodukshon, anto tur otro funksho ku e bestia ta hasi.
Interpretashonan klasiko[editá | edit source]
- Tur organismonan bibante ta traha di un of mas cel.
- Celnan ta e unito basiko di bida.
- Tur celnan ta wordy traha dor di celnan pre-eksistente.(omni cellulae e cellula)
- E cel ta e unito baskiko di e struktura, phisiologia, anto organisashon den sernan bibante.
- E cel ta reterne un eksitensia dual komo un entidat distinkto anto un bloki oa konstrui organismo.
Interpretashonan moderno[editá | edit source]
E partinan generalmente aksepta di e theoria moderno ta inlui:
- E cel ta e unito fundamental di e struktura i funshon di organismonan bibante.
- Tur cel ta bini for di celnan pre-eksistente dor di divishon.
- E draimentu di energia (metabolismo i biokimiko) ta okuri den e cel.
- Celnan ta kontene informashon hereditario (DNA) ku ta wordu pasá di cel pa cel.
- Tur celnan ta basikamente meskos den komposishon kimiko den organismonan di mesun espesie.
- Tur kos bibante konosi ta traha di un of mas cel.
- Un par di organismo ta traha di solamento un cel anto ta konosi komo organismonan unicelular.
- E otronan yama multicelular, komone dor di un number di cel.
- E aktividat di un organismo ta depende dor di e aktividat total di celnan independiente.
Eksepshonan[editá | edit source]
- Virusnan ta konsidera bibu dor di un par, pero nan no ta traha di cel Virusnan tin hopi komun ku bida pero pa difinishon di e theoria di cel, nan no ta na bida.
- E prome cel no a origina for di un cel pre-eksistene. No tabata tin un prome cel eksakto pasobra e definishon di un cel no ta presies.
- Mitochondria i chloroplastnan tin nan mesun materia genetiko, anto ta reprodusi independientemente for di e cel.
Tiponan di Cel[editá | edit source]
Celnan por wordu dividi den e siguiente subkategorianan:
- Prokaryotnan: Prokaryotna no tin un nukleo (aunke nan tin DNA sirkular) anto otro organelnan di membrano ku a wordu haña den celnan otro (aunke nan tin ribosomo). Bactria anto Archaea ta e dos dominionan dinprokaryot.
- Eukaryotnan: Eukaryotnan, na otro mano tin un nukleo distinkti mará pa un membrano anto nan tun organelnan (mitochondria, chloroplastnan, lysosomonan, reticulumm endoplasmiko moli i duru, vacuolonan). Na adishon nan di kromosomonan organisa ku ta warda materia genetiko.
Mira tambe[editá | edit source]
Referensianan[editá | edit source]
- ↑ Inwood, Stephen (2003). The man who knew too much: the strange and inventive life of Robert Hooke, 1635-1703. London: Pan. pp. 72. ISBN 0-330-48829-5.
Linknan eksterno[editá | edit source]
- Mallery C (2008-02-11). "Cell Theory". http://fig.cox.miami.edu/~cmallery/150/unity/cell.text.htm. Retrieved 2008-11-25.
- "Studying Cells Tutorial". 2004. http://www.biology.arizona.edu/cell_bio/tutorials/cells/cells3.html. Retrieved 2008-11-25.


text:
Buki blauw di vocabulario Ortografico di Papiamento a sali
ORANJESTAD (AAN): Departamento di Enseñansa Aruba (DEA) ta informa cu e “buki blauw”, esta “Vocabulario Ortografico di Papiamento” ta obtenibel na Plaza Book Shop, Van Dorp y Bruna.
Vocabulario Ortografico di Papiamento ta un lista cu ta contene mas cu 17.000 palabra. Meta di e publicacion aki ta pa yuda e uzado ora e kier sa con pa skirbi palabra segun e ortografia di Aruba. E vocabulario ta inclui palabra cu ta worde uza tur dia, pero tambe algun palabra di antaño, nomber di mata cu pisca y algun nomber geografico.
E buki ta inclui un historia breve di ortografia di Papiamento como tambe un resumen di e reglanan di ortografia.
Despues di a ricibi hopi peticion pa e buki blauw, Departamento di Enseñansa a publica un di dos edicion, cu awor ta na benta pa Afl 25,-. Esaki ta un oportunidad unico pa tur esnan cu ta desea di tin e buki practico aki den nan coleccion y kier haya sa con pa skirbi Papiamento corecto. Acerca bo libreria faborito pa adkiri bo propio “buki blauw”.


text:
Archivo di June, 2013
ORANJESTAD(AAN)– Ayera a tuma lugar despedida di Gina Kock, na Olive Tree Funeral home na Cumana. Manera Gina a planea su despedida den ambiente di Happy Hour esaki a tuma lugar y cune sinta den sala bisti na geel, cu su rosa cora den man, rondona pa tur esnan cu a bin despedida di dje. Ta prome biaha na Aruba cu un despedida na e forma aki a tuma lugar. Cu Gina sosega na paz.
Premier mr. Mike Eman:
ORANJESTAD (AAN) – Matutino DIARIO a acerca Prome Minister mr. Mike Eman, relaciona cu e continuidad di Dialogo Social, unda cu e organizacionnan concerni a reuni e siman aki pa trata e tema “Husticia y Seguridad”.
Premier Eman a menciona cu tabata tin hopi reunion tocante e tema aki, y na dado momento despues di a acumula cierto datonan di e partnernan, y esnan cu ta encarga cu husticia den nos pais, a pidi algun experto riba e tereno aki pa produci un documento riba kico nan ta aconseha cual ta e mehor pasonan pa tuma pa futuro, pa sigui fortalece e seguridad di nos pais, y crea tambe formanan nobo di seguridad y cooperacion, entre e entidadnan manera Douane, Imigracion, Ministerio Publico y Polis, cu ta traha riba e tereno aki.
esaki por afecta corte na Aruba tambe
ORANJESTAD(AAN)– Informacion for di Corsou ta menciona cu Corte di Husticia mester di mas placa, pero Minister di husticia Nelson Navarro no por yuda nan cu esey. Un di e puntonan di agenda cu mas a resalta durante e reunion di ministernan di Reino tabata entre otro e rol di Corte Comun di Husticia y e cantidad di placa extra cu esaki tin mester pa e funciona. Segun calculacionnan, si actualmente Corte ta operando cu un presupuesto di 12.5 miyon florin, nan ta haya cu lo bay tin mester di 1.4 miyon mas pa yega 13.9 miyon.
Pero segun sr. Navarro, di parti di Corsou a trece dilanti cu maske tin mas cent a ser pidi pa atende cu Corte Comun, pero n’e momentonan aki simplemente e no por cumpli cu e parti ey. No tin e cent ey riba presupuesto 2013.
Monique Giel di WGK:
ORANJESTAD (AAN): Monique Giel Labad ta tiener moeder consulent di Wit Gele Kruis. E tambe a hiba palabra y splica cu WGK ta registra tur mama hoben y ta bishita mamanan hoben cu ta haya yiu. Aki bo ta topa cu e problemanan cu mas ta bin dilanti. Tin mama cu no tin informacion corecto kico pa haci. Pesey e pakete cu e dos studiantenan hulandes a haci den nan proyecto ta hopi bon.
E studiantenan a busca informacion na scolnan y tambe na cas unda a saca afor e necesidad di e temanan. E parti di norma y balornan, respet cu cambionan di curpa ta algo cu a resalta. A conclui cu for di trempan cu ora e studiantenan ta den casonan e decision cu nan tuma mester ta uno corecto. Tur aña e scolnan ta acerca Wit Gele Kruis riba e tema di embarazo hubenil.
pero e mayornan mes no ta habri pa papia cu nan
ORANJESTAD (AAN): Roelien van Kemenade y tambe Lisa van Zeeland a haci e proyecto pa Wit Gele Kruis. Nan ta e studiante cu a bin di Hulanda. Roelien van Kemenade a splica con sano ta pa duna informacion encuanto e educacion riba e seguridad na scol den tur su aspecto.
Tin motibo di con nan a drenta e scolnan. E combersacion cu nan a hiba tocante e tema tabata hopi positivo y tabata mira e necesidad pa papia di educacion na scol riba sexualidad. E problemanan cu a topa entre e hobennan ta diferente.
Sra. Arnalda Ells ta relata:
ORANJESTAD (AAN) – Matutino DIARIO a entrevista señora Arnalda Ells, funcionario di Departamento di Salubridad Publico, Seccion di Malesanan Contagioso, kende ultimo temponan ta encarga cu e secretariat di HIV-Aids.
Sra. Ells a duna nos informacion tocante e tayer di trabao cu nan tin, unda cu a wordo invita diferente NGO ’s y tambe departamentonan di gobierno, pa conhuntamente bay traha riba un plan di prevencion no solamente di HIV-Aids pero malesanan contagioso transmiti sexualmente, den general.
Sra. Ells a señala cu ta comproba cu tur e instancianan cu ta traha riba e tereno aki ta traha verticalmente, kiermen di manera apart, pero si nan tur traha hunto nan por yega na un plan mas efectivo y cu e mesun meta.
ORANJESTAD (AAN): Prome di juli 2013 reino henter lo para keto pa asina conmemora e di 150 aña di abolicion di sclavitud. Riba 30 di september 1862 a publica e ley di abolicion cu Rey Willem III a firma, dunando asina na tur catibo libertad entrante 1 di juli 1863.
Cu esaki tambe a bin un fin na sclavitud cu ta wordo sosteni dor di un estado. Despues di e rebelionnan di catibo den fin di siglo 18 a bin mas resistencia contra sclavitud. Inglatera a aboli sclavitud na aña 1833. Mientras cu negoshi di catibo a keda aboli na 1814, ta tarda casi 50 aña pa e catibonan den e colonianan Hulandes recobra nan libertad. Kiermen cu Hulanda tabata un di e paisnan cu mas a tarda pa aboli esaki.
Apesar cu hopi biaha nos ta pensa cu Aruba no a conoce sclavitud, indudablemente esaki tabata e caso. Na momento di abolicion di sclavitud nos poblacion tabata consisti di alrededor di 20% cu tabata tin e status di esclavo.
Minister Mike de Meza:
ORANJESTAD (AAN): “E establecimento di un zona economico na San Nicolas ta algo grandi pa San Nicolas. E ta haci San Nicolas mas atractivo pa nos turistanan y hendenan cu ta biba pabao, pero tambe ta ofrece mas oportunidad pa inversionistanan inverti den San Nicolas. Cu esaki e Zona Economico di San Nicolas ta complementa e Green Corridor”, asina Minister Ing. Mike de Meza ta comenta.
Zonanan economico special ta terenonan grandi cu ta worde considera practicamente ciudadnan riba nan mes. Riba e terenonan aki tur tipo di actividad industrial, como tambe di servicio, por tuma luga cu ta dirigi na e mercado local, como tambe na e mercado internacional. Nan ta ofrece un gran diversidad di beneficio cu ta varia di facilidadnan di belasting, pa facilidadnan riba tereno di legislacion. E zona special na San Nicolas ta ofrece solamente beneficionan fiscal.
Prome Minister ta premira resultado historico:
ORANJESTAD (AAN) – Premier mr. Mike Eman a indica, den conferencia di prensa, cu Partido AVP ta hayando un empuhe asina grandi den pueblo, cu no mester haci nada di locual señor Briesen ta argumenta.
E dignatario a subraya cu AVP ta un partido cu a pasa den momentonan di falta di apoyo y el a tuma hopi na serio e mensahe di pueblo, y awor por mira con desde e eleccion di 2009 e apoyo a crece y ta sigui crece mas y mas.
AVP ta mira e sosten inmenso y mr. Eman a expresa cu si den tur eleccion lo tabata tin un apoyo asina of AVP por a percura pa henter nos pais tabata completamente berde of MEP por a logra cu un pueblo completamente geel.
Prome Minister Eman: Proyectonan ta cla pa cuminsa
ORANJESTAD(AAN): Proyecto di Facilidadnan Multifuncional ta yega den e fase destaho publico den menos di un luna di tempo. E diseñonan di e Facilidadnan Multifuncional pa Paradera, Noord y Savaneta ta cla. MFA of Facilidadnan Multifuncional ta e siguiente paso den loke awor aki ta conoci como un Hulpbestuurskantoor.
E ultimonan aki ta ofrece varios servicio di gobierno manera paga impuesto, awa, coriente y otro utilidadnan y recientemente a cuminsa tambe cu algun servicio di Censo. E Facilidadnan Multifuncional, banda di ofrece tur e servicionan cu Hulpbestuurskantoornan ta conoci p’e, ta bay ofrece tambe servicionan di entre otro di AZV, SVb y tambe lo tin lokaalnan pa biblioteca, duna les di musica, baile y tambe luga pa duna shownan cultural entre otro.
MEP na AVP:
ORANJESTAD (AAN): AVP den su maniobra di purba desekilibra e noticia cu Aruba ta na vispera di bancarota si AVP sigui goberna nos Pais, den persona di Mike de Meza tabata tin e tribilidad di bisa cu ta pa via di MEP Aruba ta den un abismo financiero awe.
Si tur malo ta danki na MEP, e ora mester bisa cu por ehempel e Linear Park (cu tanto AVP ta pronk cune) ta danki na MEP anto, pasobra cu e ta un proyecto cu ex-Minister Eddy Briesen a laga cla pa worde ehecuta.
Pero aki si nos ta sigur cu AVP lo sapatea, pasobra ki mishi, Linear Park, ta cu segun nan esaki ta nan proyecto! Asina igualmente mester keda constata cu e abismo financiero di Aruba ta danki na AVP y AVP SO. Ban laga palabra di MEP un rato un banda y ban mira kico instancianan ta bisa di e maneho financiero di gobierno di AVP.
Mas mentira
Evelyn Wever Croes mas y mas ta hincando su mes den problemanan severo causando un ambiente totalmente negativo den su mes partido contra di dje. Den siman Evelyn a bin cu mentiranan pertinente atrobe. Mentiranan cu e dirigentenan di MEP mes ta haya cu no por.
E declaracion di Evelyn cu pa Marisol y Mervin e porta di MEP tabata hancho habri despues cu nan a vota pa e cambionan di ley cu a kita privilegionan grandi for di e politiconan a bons back sumamente duro den cara di Evelyn. Pesey nos por a scucha Evelyn bin trata di defende su declaracion usando mas mentira den e esfuerzo aki. Loke ta dal Evelyn frontal ta cu e mes no a tene su mes na e disiplina di partido door di core for di sala di parlamento y no vota ni pro ni contra e leynan.


text:
Archivo di December, 2014
Pa mi tabata parcialmente dificil lesa tanto elogio pa Hildward y Hubert Booi, y practicamente nada di Nel Harms, pasobra pa mi tur tres tabata merecedor di cuanto elogio por a basha riba nan. Hildward, ademas di un musico supertalentoso, tabata un persona agradable, semper positivo y yen di gestonan di Amistad y comprension. Cu Lio Booi mi a traha den e comision di ortografia di Papiamento, den cual Betico a nombrami Presidente y Booi tabata un di mi colaboradornan mas activo. Con cu bo kier mire, cu of sin critica, nos a logra pone hunto reglanan cu a conserva e figura di e palabranan di Papiamento, loke na Corsow a bay perdi ora cu nan a substitui sonido pa bista y reconocimento. Pero, esey tabata nan deseo y nan a cumpli cune.
ORANJESTAD(AAN):Ayera anochi dos atracador, aparentemente cortico cu arma di candela a menasa bendedor di lotto di Negro Diamante Lottery na kudawecha y a baha na awa cu casi 7 mil florin. E benta di lotto so tabata 6443,90 florin. Riba edicion aki por lesa mas di e caso aki. benta di dia di Lotto riba Negro Diamante Lottery na Kudawecha ta den man di atracadornan.
ORANJESTAD(AAN): E ta un orguyo grandi cu Prome Minister Mike Eman a sinti na momento cu den forma sorpresivo el a haya e informacion cu su persona ta riba e lista di e 25 personanan mas sobresaliente di Caribe den aña 2014.
Su nomber ta aparece hunto cu personalidadnan manera Rihana, Usain Bolt, y Richard Branson, kendenan a percura pa nomber di nan pais resona den forma positivo rond mundo.
ORANJESTAD (AAN) – Matutino DIARIO a acerca señor Dave Franken, presidente di Sindicato UPA, cu ta representa e trahadornan di ASTEK, pa haya informacion tocante e contrato colectivo cu no a logra firma pa 2014.
Señor Franken a menciona cu desde Juni caba e prome combersacionnan a cuminza draai, unda nan a trata e punto di beneficionan secundario prome, pero ora a toca e aspecto financiero, tur cos a tranca.
E CAO ta caduca diasabra di e siman aki, y hunto cu su abogado UPA a manda carta cu no tin sentido pa sinta mas na mesa, y pa nan sigui cu e contrato existente un aña mas.
Minister Benny Sevinger:
ORANJESTAD (AAN) – Den entrevista cu Minister di Infrastructura, señor Benny Sevinger, Matutino DIARIO a puntre riba e plannan pa casnan di pueblo, pa aña 2015.
E dignatario a duna di conoce cu FCCA y sector priva conhuntamente, lo traha cas y duna terenonan tambe, y el a mustra confianza cu riba tereno di vivienda, 2015 lo ta un aña positivo.
Tin mas cu mil tereno cu mester keda cla cu midimento, pa nan wordo otorga pa hendenan por cuminza traha nan cas.
E dignatario a menciona cu tin un lista di spera tambe, pero pa aña 2014 no tabata posible keda cla cu tur e trabaonan aki, pero durante 2015 lo midi mayoria di e terenonan aki, y duna na ciudadanonan pa traha nan propio cas.
ORANJESTAD (AAN): Mas di 20 trahado colectivamente a “meld ziek” ayera na Inmigracion na Aeropuerto, causando un chaos completo cu varios vuelo yegando pareu. E asunto a haya atencion mesora, tanto di Minister Otmar Oduber cu a caba di yega di vakantie como di Minister Arthur Dowers, kende ta responsabel pa IASA.
Kico ta e motibo di e boycot aki no ta conoci, pero ta zona basta cuestionabel cu mayoria di e trahadonan ta bira malo pareu asina.
A laga solamente 3 pa 4 trahado atras cu a traha di mainta te anochi sin por a come, sin por a ni sikiera bay baño.
ORANJESTAD (AAN): Diamars mainta a sosode un accidente na Tanki Leendert. A drenta informacion cu banda di WEMA bai ariba tin un auto a dal un hende na pia. Polis y ambulance tabata tey mesora na e sitio. Aki a constata cu un dama tabata riba suela sinta ta keha di masha dolor na un brasa.
El a splica cu auto a baha caminda y dal den dje. E polisnan a haya e chauffeur di un Mitsubishi Lancer color blanco sinta den su auto.
ORANJESTAD(AAN):Diamars mainta polis a wordo manda cu urgencia den direccion di Ritz Carlton. A drenta informacion cu tin candela menazante den e area. Ora bomberonan a yega a topa cu e candela pariba di un cas.
E candela no tabata un menaza pa e hotel pero si e tabata birando un menaza pa casnan eybanda. Ademas e huma tabata hala masha atencion di tur e hendenan eybanda tanto local como turista.
Finalmente cu un tankwagen e bomberonan a logra controla e candela.
N.V. ELMAR lo ta cera pa dianan di fiesta
ORANJESTAD (AAN): Den cuadro di esfuersonan pa por brinda mas y miho servicio na su clientenan, N.V. ELMAR ta corda clientenan cu su oficinanan lo ta cera den e prome siman di Januari y lo ta disponibel pa servicionan na caha desde dialuna 5 di Januari.
Pesey, ta conseha clientenan di meternan prepago pa recarga na tempo debi na orarionan adapta di e luganan di benta. Esaki ta pa evita interupcion di servicio durante oranan specifico.
Recientemente ELMAR a introduci e meternan prepago cu resulta den un exito. E sistema a demostra di ta haci e cliente mucho mas consciente, cu un reduccion cuantioso den uzo mensual.
Minister Dowers a anuncia:
ORANJESTAD (AAN) – Matutino DIARIO a acerca Minister Arthur Dowers, titular di Husticia, relaciona cu su maneho riba tereno di adictonan pa aña 2015.
E dignatario a menciona cu e prome dia di trabao na Januari, e lo topa cu e organizacion di gobierno cu ta responsable pa maneho di adiccion, aunke nan a reuni cune dialuna cu a pasa.
Pa dia 7 di Januari tin planea un reunion cu tur e gremionan cu gobierno ta considera importante, pa loke ta traha maneho di adiccion riba nos isla.
Den e prome reunion aki lo pidi tambe presencia di MAMBO y e ta spera di conta cu sra. Audrey Croes-Lacle cu a traha hopi duro riba e tereno di adiccion, pa nan delinea un maneho riba e grupo cu ta moviliza den centro di ciudad.
ORANJESTAD (AAN): Manera ta un tradicion caba pa añanan MetaCorp ta cla pa cende su grandioso pagara di fin di aña cu ta forma parti di e celebracion na Aruba. E pagara cu lo wordo cendi 31 di december riba L.G. Smith Boulevard, ta dedica na henter e pueblo di Aruba. MetaCorp ta un compania enorme y sigur a cosecha diferente exito den aña 2014.
Pa menciona algun Renaissance Aruba Resort & Casinos a finaliza despues di 2 aña e renovacion di e kamber nan lujoso y moderno, como tambe e bar y restaurant nan di e hotel a keda completamente renoba. E renovacion di dicho hotel ta valora na mas di 20 million dollar. Unda recientemente a hiba e titulo di ‘world luxury hotel awards ‘ di e continente Americano den e categoria ‘luxury adult beach resort’
ORANJESTAD (AAN) Abuso contra hende grandi ta lantando cabes y aunke cu tin hopi di nan no ta conoci, tin famianan cu ta nota señalnan y kier bati alarma pa asina proteha nan sernan stima, pero mayoria porta ta cera pa logra trece unsolucion. Esaki ta caso di un cabayero, kende a casa cu un dama stranhero.
E cabayero tin 89 aña y despues di casi dos aña, a drenta den relacion cu un dama, kende ta mas cu 40 aña mas hoben.Famianan preocupa a combersa cu DIARIO y den un entrevista a duna di conoce cu e casa ta neglishando e grandi como tambe ta haci mal uzo di e pensioen di Lago di e homber.
Evelyn y aña 2015
Dianan di Pasco y Aña ñobo ta dianan pa reflexiona, pensa ariba e aña cu a pasa y e aña cu ta nos dilanti. Corda tur esnan cu nos a stima y cu no ta cu nos mas. E politiconan tin e tarea pisa di huzga kico nan a haci durante e aña cu a pasa y sigur pone nan dilanti kico nan kier haci durante e aña nobo. Pesey ta bon pa nos para aki y analiza politicamente kico ta nos tras y kico lo nos desea pa ta nos dilanti.
Prome cu Pasco nos a dedica atencion na e bon trabao cu Mike Eman nos ministro president a haci durante e aña cu a pasa y cu orguyo nos pueblo a mira cu un biaha mas Mike a bria “Man of the year” di Diario. Su lucha contra e metemento di gobierno Hulandes den nos asuntonan a haya hopi atencion y elogio na Aruba pero muy en particular na Hulanda mes.
E gobierno di Hulanda a bin cu e mesun triki cu cual nan a trata di domina gobierno di Aruba nan a purba di pasa over di cabez di Eerste Kamer Hulandes. Awo tur hende ta compronde miho e mal paso di Hulanda.di algun luna pasa. Den e tempo dificil cu nos a pasa nos a mira un gobierno di AVP mustra bon cla ki direccion e ta tuma y e cifranan di nos crecemento ta mustra positivo. E nivel di bida di nos hendenan ta drechando y tur rond tin confianza den futuro di nos isla.
Comentario:
Pa Mercedes A-H-Monge
Tempo cu a wordo introduci e famoso BBO, algun supermercado a hinca e porcentahe ey den e prijs di e producto y algun otro tabata cobr’e apart.
E clientenan di e supermercadonan cu a inclui e impuesto den e producto, kizas no tabata sinti’e asina drastico, pasobra con cu bay bin e costo di bida nunca a stop di subi, ni sikiera tempo cu e gobierno actual a baha e BBO na mitad.
Por bisa kizas cu e tabata un situacion cu nos a asimila como consumidor y na dado momento a custumbra cune.
ORANJESTAD(AAN):E benta di dia di Lotto riba Negro Diamante Lottery na Kudawecha ta den man di atracadornan. Ta un suma cuantioso e atracadornan a somenta cune. Ta alrededor di casi 7000 florin. E benta so na Lotto tabata diamars anochi balora na 6443.90.E dos atracador a sorprende e dama bendedor ora cu e tabata saliendo caba. E no a spera.
E tabata atento henter dia te na ciere di e oficina. Algun bisiña a mira tur cos cu a pasa. Ta dos atracador cortico a comete e atraco. Un di cu arma di candela a menaza e bendedora y kita e placa for di dje. Un suma masha chikito di otro loteria a keda atras.